text:
सप्तरी जिला
सप्तरी जिला नेपालक पुर्वाञ्चल विकास क्षेत्रक सगरमाथा अञ्चलमे अवस्थित अछि । ई जिलाक पूरवमे सुनसरी, पश्चिममे सिराहा उत्तरमे उदयपुर जिला तथा दक्षिणमे भारतक बिहार प्रदेश परैत अछि।
इतिहास[सम्पादन करी]
भौगोलिक अवस्था[सम्पादन करी]
- अक्षांशः-२६.२५"उत्तर सऽ २६.४७" उत्तरमें
- देशान्तरः-८६.२८" पूरव सऽ ८७.७" पूरवतलिक।
- सिमाना:-पूर्व-सुनसरी जिला तथा भारतक विहार राज्य, पश्चिम-सिरहा जिला, उत्तर-उदयपुर जिला आर दक्षिण-भारतक विहार राज्य।
- क्षेत्रफल:-१,३६३ वर्ग किलोमिटर
- औषत लम्वाई:- ४३ किलोमिटर (पूरवमें कोशी नदी सऽ पश्चिममें बलान खोला तलिक)।
- औषत चौडाई:- ३२ किलोमिटर (उत्तरमें चुरे पर्वतके पानीढलो सऽ दक्षिणमें भारतकऽ विहार राज्यके सुपौल तथा मधुबनी जिला तलिक)।
जिलागत निर्वाचन क्षेत्र अन्तर्गत सप्तरी जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत सप्तरी जिला कऽ नक्सा नीचा देल गेल अछि। [२]
सन्दर्भ सामग्रीसभ[सम्पादन करी]
- ↑ १.० १.१ Household and population by districts, Central Bureau of Statistics (CBS) Nepal
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.


c: text/html

text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
रविवार, 9 जून 2013
वंश
- मोन करैत अछि एहि बेर चारू धामक दर्शन कऽ आबितौं ।
- मोन तँ हमरो करैत अछि मुदा टाका हएत तखन ने ?
- एँ यै जकरा पट्ठा पहवान बेटा रहतै तकरा टाकाक कमी रहतै ।
- अपन बेटाक हाल कोनो अहाँसँ नुकाएल अछि ।बौआ एतबे कमाइत अछि जाहिसँ बाल बच्चाकेँ पोसि सकए ।
-एहन बेटा लऽ कऽ की हेतै जकरा एते सामर्थ नै छै जे माए-बापकेँ तीर्थाटन करबा देत ।
- यौ बेटा लऽ कऽ वंश बढ़तै ।
- एहन वंश बढ़ेलासँ कोन फायदा ? लोक बेटा जनमाबै छै जे बुढ़ारीमे सुख भेटत ।जहिया आगू वंश बढ़तै तहिया तँ अपना सब स्वर्गमे माला खटखटाबैत रहब ।एहन बेटासँ तँ बेटिये बढ़ियाँ ।कमसँ कम सेवा करबेबाक आशा तँ नै रहत ।
अमित मिश्र

robotstxt: allowed

filter: keep


text:
मैथिली किस्सा – एक बेर राजाकें इच्छा भेलनि अत्यंत चतुर दरबारीक। एहि दृष्टिसं ओ दरबारी सभक एकटा बैसार आयोजित कयलनि। बैसारमे ओ कहलनि जे हमरा एकटा अत्यंत चतुर दरबारीक प्रयोजन अछि। ओकरा हम विचारकक रूपमे नियुक्त कर चाहैत छी, संगहि एहि विधायमे पारंगत व्यक्तिकें किछु बहुमूल्य उपहार देब चाहैत छी। हुनक एहि विचारकें सुनि सभ दरबारी अपन-अपन बुद्धि-चातुर्यक परिचय – देब लगलाह। मुदा राजा कोनहु दरबारीक चातुर्यसं संतुष्ट नहि भ सकलाह।
परिणामस्वरुप राजा बुद्धिक परीक्षाक लेल एक टा व्योंत निकाललनि आ कहलनि – ‘हम प्रत्येक दरबारीकें एक-एकटाक महींस आ एक-एकटाक बिलाड़ी देब जा रहल छी। सभ गोटे महींसक खूब सेवा करब आ ओकर दूध बिलाड़ीकें पिआयब। एक वर्षक बाद जिनकर बिलाड़ी स्वस्थ आ तन्दुरुस्त रहत हुनकहि हम अपन सलाहकार नियुक्त करब।’
इहो पढू : मैथिली किस्सा – गोनू झाक चारिटा बेटा
सभ गोटे अपन-अपन जीव-जन्तु ल क प्रस्थान करैत गेलाह आ जीजान अरोपि महींस आ बिलाड़ीक सेवा कर लगलाह। गोनू झा सेहो किछु दिन महींसक सेवा कयलनि तथा ओकर दूध बिलाड़ीकें पिअओलनि। मुदा एक दिन हुनकर मोन मे भेलनि जे हमरा सं बूड़ी के अछि जे खून-पसीना एक क महींसकें पोसत आ ओकर दूध बिलाड़ीकें पिआओत। ओ एहि बात पर मंथन कयलनि का कोनो निजगुत व्याज बहार करबा लेल अपसियांत रहय लगलाह।
एही क्रममे एक दिन भिनसरू पहर महींस दुहलनि आ ओकरा बिलाड़ीकें देबाक बदला बथान तयान सं सोझे घर ल गेलाह। पत्नीकें कहलथिन जे एकरा नीक जकाँ औंटू। एम्हर बिलाड़ी गोनू झा क पाछू ‘म्याउ-म्याउ’ करैत चिनमार घारि ठेकि गेल। गोनू दया आबि गेलनि। तुरत एकटा बट्टा म एक ओरिका गर्म दूध ढ़ारिलनि आ ओकरा बिलाड़ी दिस बढ़ा देलनि। बिलाड़ी आंखि मूनि ओहि दूध पर टूटि पड़ल। चोट्टे निछोहे ओतासं पड़ायल। ओकर पूरा मुँह पाकि गेल छलैक।
इहो पढू : मैथिली किस्सा – गोनू झा के भैयारी संग बंटवारा
एकर पशचात एहन स्थिति भेल जे दूधकें देखिते हुनकर बिलाड़ी एक लग्गी फटकी जा ठाड़ रहय लागल। जेना ओकरा दूध दिससं एक तरहे चीते उचटी गेलैक। एम्हर साल पुरल चलल गेल। गोनू झाक बिलाड़ी एकदम्मसं कांट – कांट भ गेलनि। ठीक समय पर सभ दरबारी राजाक सोझा हाजिर होइ़त गेलाह। राजा सभक बिलाड़ीक निरीक्षण कयलनि तथा ओकर स्वास्थ्य देखि प्रसन्न होइत गेलाह। मुदा सनटिटही भेल गोनू झाक बिलाड़ी देखि हुनका बड अजगुत भेलनि। एहि प्रसंग पर जखन गोनू झा सं प्रशन कयलनि तं ओ अपन सिथ्ती स्पष्ट करैत कहलथिन जे सरकार ई एहन अलच्छ अछि जे दूध देखि एक लग्गी पाछू पड़ा जाइत अछि।
इहो पढू : मैथिली किस्सा – गोनू झाक माछ आ नौआ
राजाकें गोनू झाक बात पर सहसा बिश्वास नहि भेलनि। ओ एकर परीक्षा करब आवश्यक बुझलनि तथा तुंरत एतद् सम्बन्धी आदेश निर्गत कयलनि। एम्हर अन्य दरबारी सभ प्रसन्न। भने गोनू झा फसलाह। दूध अओतैक आ ओकरा बिलाड़ी पीबे करतैक तथा गोनू झा सोझे-सोझे फाँसी पर चढ़ी जयताह। मुदा परिणाम वैह भेल जकर बखान गोनू झा कयने रहथि। दूध देखैत देरी बिलाड़ी ओतसं निछोहे पड़ायल। राजा गोनू झाक बुधियारी पर छुब्ध रहि गेलाह हुनकर बुधियारीक मर्म बुझैत हुनका अपन विचारक नियुक्त क लेलनि तथा अन्य दरबारीकें मुर्ख बुझि दरबार सं बहार क देलनि।
➥ गोनू झा के और किस्सा पढ़ैय के लेल क्लिक करू।
(Read all latest Maithili News, Gonu Jha News Headlines in Maithili and Stay updated with Maithili Samachar)


text:
पटना। निर्मल ग्राम क पुरस्कार स एहि माह वंचित भेल बिहार क परेशानी पर बल पड़ल अछि। संपूर्ण स्वच्छता अभियान क वृहत्तर कार्यक्रम क भागीदार बनल बिहार क कोनो पंचायत कए निर्मल ग्राम पुरस्कार क लेल चयनित नहि हेबा स क्षुब्ध लोक स्वास्थ्य अभियंत्रण मंत्री अश्विनी कुमार चौबे एहि कए साजिश करार देलथि। मंत्री कहला जे ओ एहि पर विरोध दर्ज करा रहल अछि आ केंद्रीय ग्रामीण विकास मंत्री सीपी जोशी कए पंचायत क फेर मूल्यांकन क लेल लिखल जाएत।
सूबा क सवा सौ स बेसी पंचायत क नाम विभाग क तरफ स निर्मल ग्राम पुरस्कार क लेल पठाउल गेल छल। एहि स पहिने बिहार क खाता मे लगातार इ पुरस्कार आएल छल। इ पहिल मौका अछि, जखन बिहार क कोनो पंचायत कए निर्मल ग्राम क पुरस्कार नहि भेटल। मालूम हुए जे इ पुरस्कार ग्रामीण विकास मंत्रालय ओहि पंचायत कए देएत अछि, जे संपूर्ण स्वच्छता क मानक कए पूरा करैत अछि। हर घर मे शौचालय निर्माण क संग नियमित रूप स एकर इस्तेमाल करै वाला पंचायत कए इ पुरस्कार भेटत अछि। पुरस्कार पेबा लेल अन्य शर्त मे पंचायत मे कार्यरत आंगनबाड़ी केंद्र, स्कूल, स्वास्थ्य केंद्र मे सेहो स्वच्छता क लेल शौचालय होबाक चाहि। स्कूल मे लड़का-लड़की कए अलग-अलग शौचालय क मानक अछि। पंचायत क अलावा प्रखंड आ जिला परिषद क हुनकर स्वच्छता अभियान स जुड़ल काज क तहत राष्ट्रीय स्तर पर पुरस्कृत कएल जाइत अछि। राज्य सरकार स नामित पंचायती राज संस्थान क दावेदारी क जांच मंत्रालय क मानीटर करैत अछि, जेहि मे दोसर राज्य क स्वयंसेवी संगठन कए पठाउल जाइत अछि। जे स्वयंसेवी संगठन बिहार क पंचायत क जांच केलक, ओ अपन तरफ स पंचायत क खामी क तरफ कोनो इशारा नहि करि सीधा रिपोर्ट सौंप देलक। जखन कि बिहार क गया जिला क एक टा एनजीओ कए दोसर राज्य मे जांच क लेल पठाउल गेल अछि आ एहि एनजीओ क प्रतिनिधि ओहि ठाम एक सप्ताह क समय देबि कए जे खामी छल, ओहि कए पूरा करउलाह। मंत्री श्री चौबे कहला जे जेहि समय दोसर राज्य क प्रतिनिधि बिहार क दौरा पर आएल छल, ओहि समय कई पंचायत मे काज अंतिम चरण मे छल। ऐहन मे इ लोग गलत मूल्यांकन केलथि। ओ मंत्रालय क बतउता जे पुरस्कार क कसौटी पर हमर सैकड़ों टा पंचायत दुरुस्त अछि। निर्मल ग्राम मे चयनित पंचायती राज संस्था क विशेष अनुदान सेहो देल जाइत अछि। अरुणाचल, मणिपुर, मेघालय, नागालैंड, केरल, उत्तर प्रदेश, बंगाल आ अन्य राज्य क पंचायत कए एहि साल एहि माह दिल्ली में पुरस्कृत कएल गेल, मुदा बिहार आंचल पुरस्कार क मामला में मैला रहि गेल।


text:
दिल्ली,मिथिला मिरर-राहुल कुमार रायः-बिहार विधान सभा चुनाव मे विभिन्न राजनीतिक दल पहिल चरण के लेल उम्मीदवारक सूची जारी केलक अछि वा क रहल अछि। एहिक्रम पप्पू यादव के जन अधिकार पार्टी सेहो अपन पहिल चरण के उम्मीदवारक सूची जारी कयलक अहि जे एहि प्रकारेण अछिः-
वारिसनगर-अशोक प्रसाद वर्मा
मोहिउद्दीन नगर- अजय कुमार बुल्गानिन
बछवाड़ा- श्वेता सुमन यादव
साहेब कमाल-राज कुमार प्रसाद
बखरी-दासो पासवान
खगड़िया-मनोहर यादव
बेल्दौर -नागेन्द्र सिंह त्यागी
परब्बता- डाॅ. सुहेली मेहता
विहपूर-अजमेरी खातुन
पिरपैती- सुनील पासवान
सुल्तानगंज- चक्रपानी हिमांशु
नाथ नगर-मो. अब्बू कैशर
तारापुर- अनिता देवी
शेखपुरा-विजय कुमार उर्फ विजय समा्रट
वारसली गंज-राजीव कुमार


text:
आइ नागपंचमी अछि, एहने धार्मिक मान्यता अछि
- admin
- August 2, 2022
जनकपुर। हरेक वर्ष श्रावण शुक्ल पंचमी के दिन मनाओल जायवला नागपंचमी परम्परानुसार आइ साँप के पूजा क घर के मुख्य दरवाजा पर लटका क मनाओल जा रहल अछि। नेपाल पंचांग जूरी समितिक पूर्व अध्यक्ष आ धार्मिक विद्वान प्रो नुकसान पहुँचाबैत अछि, संगहि आगि, मेघ आ बिजलीक भय सेहो। नाग पूजाक प्रथा वैदिक कालसँ शुरू भेल […]
आब मास्क के अनिवार्य प्रयोग करबाक लेल मंत्रालय के निर्देश
जनकपुर। स्वास्थ्य तथा जनसंख्या मन्त्रालय कोरोना भाइरस, कोभिड–१९ के संक्रमणके जोखिम कम करयके लेल मास्कके अनिवार्य प्रयोग आ सेनेटाइजरके व्यवस्था करय निर्देशन देने अछि । मन्त्रालय बृहस्पतिदिन नोटिस जारी करैत हवाई अड्डा आ हवाई सहित सार्वजनिक परिवहनमे मास्क आ सेनेटाइजरके अनिवार्य प्रयोग करबाक निर्देश देलक अछि । तहिना सम्मेलन, सेमिनार, सभा, विद्यालय, विश्वविद्यालय आ धार्मिक […]
जनकपुरमे भोरेसँ बरखा भऽ रहल अछि
जनकपुर। आइ जनकपुरधाम सहित धनुषामे पवन-पात आ वर्षा। अचानक मौसम बदलि गेल आ भोरसँ बरखा भेल।लोकक जीवन पानि आ हवाक प्रभाव पड़ल अछि। जनकपुरके ऐतिहासिक बहरविघ मैदान, रमानन्द चौक, जिल्ला प्रहरी कार्यालय लगायतके अन्य स्थानसभ पानिसँ भरल अछि ।
जनकपुर आबि रहल बस दुर्घटना, ६ गोटे घायल
बिबेक कुमार महतो गोशाला महोत्तरीमे एक यात्री बस बेकाबू भऽ दुर्घटना भेलासँ ६ गोटे घाहिल भेल अछि । जिल्लाके पिपरा गाउँ–४ शिब चौक स्थित जनकपुर–जलेश्वर सडक खण्डमे भीठामोदसँ जनकपुर दिस जा रहल सवारी बस नम्बर २ बी ७६८४ बेकाबू भेलासँ ६ गोटे घाहिल भेल अछि । घायल मे रुबी साह (२४ वर्ष) निवासी मनरसीसवा नगरपालिका […]
मधेशमे कोरोना संक्रमण बढि रहल अछि
- admin
- July 21, 2022
जनकपुरधाम – पछिला किछु दिनसँ मधेश प्रदेशमे फेरसँ कोरोना संक्रमण बढए लागल अछि तऽ धनुषा प्रशासन सतर्कताक आवाहन केलक अछि । मधेश प्रदेशमे जुनके अन्तिम हप्ताधरि शून्य रहल कोरोना संक्रमण फेर बढय लागल जनौलक जिल्ला प्रशासन कार्यालय धनुषा आई नोटिस जारी कऽ शर्त अपनाबयके अपील कएलक अछि । फिलहाल covid-19 के संक्रमण दर बढल जा […]
कक्षा 6 तक मध्याह्न भोजन कार्यक्रम लागू करबाक निर्देश
- admin
- July 21, 2022
जनकपुर। शिक्षा आ मानव संसाधन विकास केंद्र योजना आ निगरानी शाखा सब स्थानीय स्तर कें लिखने छै कि जुलाई सं कक्षा 6 तइक छात्रक कें लेल मिड डे मील कार्यक्रम लागू कैल जा सकय. बाल विकास कक्षा स कक्षा 5 तक क छात्र क लेल चलाओल जा रहल मिड डे मील कार्यक्रम कए कक्षा 8 […]
गर्मी के बाद ट्रेन सेवा बंद
जनकपुर। गरम हवा के कारण बुधदिन ब्रिटेन मे तेसर दिन ट्रेन सेवा बाधित भ गेल। खबर अछि जे यूरोपीय देश मे मंगलदिन तापमान 43 डिग्री सेल्सियस सँ ऊपर अछि। ओना कहल जा रहल अछि जे किछु समय बरखा भेलाक बाद गर्मी स किछु राहत सेहो भेटल। ब्रिटिश मीडिया के अनुसार अत्यधिक गर्मी के कारण संभावित […]
कृषि मंत्री के खिलाफ जोरदार नाराबाजी
जनकपुर। कृषि तथा पशुपालन विकास मन्त्री मृगेन्द्र कुमार सिंह यादवके गृह जिल्ला सप्तरीमे प्रदर्शन कएलगेल अछि जे रोपनीके समय बीतय बला रहलापर खादके व्यवस्था नै रहल आ किसानके समस्याके समाधान नै भेल बतौलनि । मंगलदिन जनमत पार्टीक आह्वान पर गाम-गामसँ आएल किसान सभ मुख्यालय राजविराजमे कृषि मंत्री यादवक विरुद्ध नाराबाजी करैत विरोध प्रदर्शन कएलनि। जुलूस […]
अर्थव्यवस्था कए दोषी ठहराबैत निगम ईंधन क दाम कम नहि केलक
जनकपुर। नेपाल तेल निगम पेट्रोल आ डीजलके नयाँ मूल्य भारतीय तैल निगमसँ १ जुलैमे प्राप्त भेल अछि । एकर अनुसार पेट्रोल आ डीजल के प्रति लीटर दाम मे क्रमश: 15, 60 आ 16 टका क कमी कैल गेल निगम क विज्ञप्ति मे कहल गेल अछि। निगम सेहो एही बयान क माध्यम स इ साफ क […]


text:
केन्द्रीय बैंक
केन्द्रीय बैंक देशक सबसँ पैग बैंक होएत अछि जे निजी आ सरकारी बैंकक निरीक्षण करैत अछि । केन्द्रीय बैंकसँ बनाएल नीति आ दिशानिर्देश निजी तथा सरकारी बैंकके मानै परैत अछि । देशमे कोनो भी राष्ट्रिय दर नीति केन्द्रीय बैंक करैत अछि । देशमे आवशयकता अनुसार केन्द्रीय बैंक मुद्रा छापैत अछि । देशक अर्थव्यवस्था अनुसार निजी तथा सरकारी बैंकके दिशा निर्देशसभ तय करैके लेल केन्द्रीय बैंकक होएत अछि । ई बैंकक गभर्नरसँ नोटसभमे हस्ताक्षर होएत अछि ,जे कारण ओ नोट देशमे मान्य होएत अछि।
केन्द्रीय बैंकक कार्यसभ
- नोट निस्कासन
- सरकारक बैंक वा प्रमुख सल्लाहकार
- बैंकसभक बैंक
- बिदेशी बिनिमय नियन्त्रण
- बैँकिङ प्रथाक बिकास
- पुँजीक परिचालन आ राष्ट्र ऋणक ब्यबस्था
- साख सृजना आ नियन्त्रण
- अन्तिम त्रृणदाता
- सरकारी कोषक संरछक


text:
नवका- पुरनका लेख सर्च करु...
बिहारक कइटा ट्रेन आब आनंद विहार सं
दिल्ली... नई दिल्ली आओर हजरत निजामुद्दीन सं चलय वाला कइटा ट्रेन आब आनंद विहार रेलवे स्टेशन सं खुलत. एहिना बिहार दिस सं आबय वाला ट्रेन आनंद विहार रेलवे स्टेशन तक आएत. नई दिल्ली... दिल्ली आओर हजरत निजामुद्दीन स्टेशन पर भीड़ कम करय लेल ऐना कएल गेल अछि. आब स्टेशन पर जाए सं पहिने पता करि लेब जे ट्रेन कतs सं खुलत.
नहि तं अगिला किछ दिन तक घर सं कम सं कम घंटा भर पहिने स्टेशन पहुंचय के कोशिश करब. अखन किछ आओर ट्रेनक टाइम टेबल मे बदलाव होएत. एहि सं नोएडा... गाजियाबाद... दिस रहय वाला लोक के आब नई दिल्ली दस जाए के जरूरत नहि पड़तन्हि. मुदा रोहिणी...द्वारका... धौलाकुआं...फरीदाबाद दिस रहय वाला लोक के परेशानी किछ बढ़ि जएतन्हि.
रेलवे के कोशिश बिहार तरफ जाए वाला बेसि ट्रेन के एहि ठाम सं खोलय आओर एहिठाम खत्म करय के अछि. मंगल दिन 8 तारीख सं जयनगर-निजामुद्दीन गरीब रथ एक्सप्रेस...12569 आओर 12570 आनंद विहार सं खुलत आओर एहिठाम तक आएत. पहिने ई हजरत निजामुद्दीन सं खुलैत छल. स्टेशन जाए सं पहिने 139 पर फोन क सकय छी.
एहिना 9 फरवरी सं राजेन्द्रनगर हजरत निजामुद्दीन गरीब रथ एक्सप्रेस 12353 आओर 12354 सेहो आनंद विहार सं खुलत. बिहार वाला दूनु गरीब रथ आनंद विहार सं खुलत. 9 तारीख सं नई दिल्ली आओर गुवाहाटी के बीच चलय वाला नॉर्थ ईस्ट एक्सप्रेस ...यानी एनई...12505 आओर 12506 सेहो एहिठाम सं खुलत.
रेलवे के कोशिश मगध एक्सप्रेस...12401 आओर 12402 के सेहो आनंद विहार सं शुरू करय के अछि. मगध एक्सप्रेस के तारीख के घोषणा अखन नहि भेल अछि. मुदा उम्मीद कएल जा रहल अछि जे रेलवे के तरफ सं जल्दीए एहि बारे मे कोनो घोषणा कएल जाएत.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
एल क्लासिको
एल क्लासिको (अङ्ग्रेजी : El Clasico , 'The classic' ) दुई चिर प्रतिद्वन्दी स्पेनी फुटबल क्लब रियल म्याड्रिड सिएफ आ एफसी बार्सिलोना बिच होमएवाला कोनोभी खेलके एल क्लासिको कहल जाएत अछि । ई खेल युइयफए युरोपेली च्याम्पियनसिप फाइनल पछाडी सब सँ बेसी देखल जाएवाला क्लब स्तरीय खेल छी । रियल म्याड्रिड सिएफ आ एफसी बार्सिलोना बिश्वभर चर्चित क्लब छी जे एथलेटिक्स बिल्बाओ एफसी संगे हालधरि ला लिगा सँ नै बाहर भेल अछि । अखनधरि रियल म्याड्रिड सिएफ ९२ आ एफसी बार्सिलोना ८९ खेल जितने अछि ।
इतिहास[सम्पादन करी]
खेलाडीसभ[सम्पादन करी]
नतिजासभ[सम्पादन करी]
गोलकर्ता[सम्पादन करी]
उच्च गोलकर्तासभ[सम्पादन करी]
लगातार गोल करनिहार खेलाडीसभ[सम्पादन करी]
बाह्य लिङ्कसभ[सम्पादन करी]
- Ball, Phill (2003). Morbo: The Story of Spanish Football. WSC Books Limited. आइएसबिएन 0-9540134-6-8.
- Farred, Grant (2008). Long distance love: a passion for football. Temple University Press. आइएसबिएन 1-59213-374-6.


text:
पटना : बिहारक चौंतीस बर्ख पुरान सांस्कृतिक संस्था 'प्रांगण' आ संगहि केन्द्र आ बिहार सरकारक कला आ संस्कृति मंत्रालय द्वारा आयोजित तीसम पाटलीपुत्र नाट्य महोत्सव-2015क दोसर दिन (अर्थात 3 फरवरीकें) मैथिली नाटक - मैथिल नारी : चारि रंग'क मंचन भेल. ई पहिल अवसर अछि जे एहि महोत्सवमे कोनो मैथिली नाटक मंचित भेल अछि.
मैथिलीक प्रख्यात नाट्य संस्था मैलोरंग (दिल्ली) द्वारा ई नाटक प्रदर्शित कएल गेल. चर्चित कथाकार राजकमल चौधरीक किछु मैथिली कथाकें नाट्य रूपांतरण कऽ मंचित कएल गेल, जकर निर्देशन केलथि देवेन्द्र राज अंकुर आ सहनिर्देशक छलथि प्रकाश झा.
राजकमल कथा ललका पाग, वैष्णव, अलिखित पत्र केर नाट्य रूपांतरण कएल गेल छल. नाटकमे मुकेश झा, अनिल मिश्र, अमरजी राय, प्रवीण कश्यप, सोनिया झा आ सत्या मिश्र अभिनय केलनि. नाटक सराहल गेल.
(रिपोर्ट/फोटो : बाल मुकुंद पाठक)
Tags: हालचाल हालचाल : एहिपार


text:
भियनटियानलाओसक राजधानी तथा पैग शहर छी ई शहर मेकोङ्ग नदीक किनारमे रहल अछि । वर्मिज घुसपेठक डरसँ भियनटियान सन् १५६३ मे देशक राजधानी बनल छल मुदा पछा थाई सायमिजसभ ई शहरमे लुटपाट केने छल ।[२] भियनटियान फ्रेन्च शासनक दौरान प्रसाशनिक राजधानी रहल छल मुदा हाल ई शहरक आर्थिक बृद्धि कारण ई अखन लाओसक आर्थिक केन्द्र रहल अछि ।
भियनटियान लाओसक मुख्य धरोहरसभ रहल शहर छी । साथ प्रमुख बुद्धक चैत्यसभ सेहो रहल अछि । सन् २०१५ मे ई शहरक अनुमानित जनसङ्ख्या ७ लाख ६० हजार रहल अछि । ई शहरमे २५ अम दक्षिणपूर्वी एसियाली खेल सन् २००९ दिसम्बरमे आयोजना कएल गेल छल ।


text:
पोखरा विमानस्थल
पोखरा विमानस्थल नेपालक राजधानी काठमाडौंसँ २०० किलोमिटर दुर पोखरा उपत्यकाक पोखरा शहरमे अवस्थित अछि । ई विमानस्थल सन् १९५८ सँ शुरू भेल छल । हाल पश्चिम नेपालक प्रमुख ई विमानस्थलक बगलमे रहल दोसर जमीनमे सरकारद्वारा क्षेत्रीय स्तरक अन्तराष्ट्रिय विमानस्थल बनाबैक चर्चा भए रहल अछि । विमानस्थल निर्माणक लेल सरकार जमीन समेत किन चुकल अछि आ अन्य भौतिक सुविधा निर्माणक लेल हालक विमानस्थलके सामान आ अन्य सामग्री सुविधा जुटाबैक प्रयासक सोच राखल गेल अछि । हाल ई विमानस्थलसँ दैनिक २१ टा उडान होइत अछि । नेपालक राजधानी बाहरक ई अत्यान्तै व्यस्त विमानस्थल छी ।
नामाङ्करण[सम्पादन करी]
ई विमानस्थलक नाम नेपालक पोखरा शहरक नामसँ राखल गेल अछि ।
विमान सेवासभ[सम्पादन करी]
- यति एअरलाइन्स
- कस्मिक एअर
- नेपाल एअरलाइन्स
- बुद्ध एअर
- गोर्खा एअरलाइन्स
- स्काइलाईन एअरवेज
उडान[सम्पादन करी]
ई विमानस्थलसँ होमएवला प्रमुख हवाई सेवा निचा उल्लेखित शहरधरि विस्तारित अछि-
सन्दर्भ सामग्रीसभ[सम्पादन करी]
- ↑ Pokhara Airport at Civil Aviation Authority of Nepal, accessed 4 March 2011
- ↑ Airport information for VNPK वर्ल्ड एरो डेटामे । अक्टुबर २००६ धरिक डेटा स्रोत: DAFIF
- ↑ Airport information for PKR ग्रेट सर्कल म्यापरमे । स्रोत: DAFIF (अक्टुबर २००६ सँ उद्द्यतित)
बाह्य जडीसभ[सम्पादन करी]
- Official page of Civil Aviation Authority of Nepal
- Airport information for VNPK वर्ल्ड एरो डेटामे । अक्टुबर २००६ धरिक डेटा


text:
गुरुवार, 2 फ़रवरी 2012
मिथिला विभूति
मिथिला विभूति
स्व. ललित नारायण मिश्र'क क 90वीं
जयन्ती(2 फरवरी 2012) पर विशेष:-
मैथिला विभूति ओ राजनीतिज्ञ आओर प्रशासक
स्व ललित नारायण मिश्रक सभसँ पैघ
विशेषता छल- हुनक आत्मीयता । ओ किनको सँ
खुशी पूर्वक भेँट करैय छलाह । भेंट करैय बाला सँ
हुनक व्यवहार अतेक स्नेहपूर्ण ओ निश्छल होइत
छल जे सभ कियो हुनक मधुर स्मृति लएकेँ
विदा होइत छलाह ।
ललित बाबू रेलमंत्रीक रुपमे विकट समस्याक
सामना केने छलाह । कर्मचारी सभ
द्वारा नियमक अनुसार काज करैयक नीति आओर
बहुत पैघ स्तर पर हड़तालक सिलसिला भारतीय
रेलक अंग बनि गेल छल । बिजलीक अभाव , रौदी ,
तेलक संकट आदिकेँ कारणे
विश्वव्यापी मुद्रास्फीतिक शिकार भारतीय
रेल सेहो भेल । एहन घोर सँकटक कालमे ललित
बाबू दृढता संग रेलक संचालन केला । भारतीय
रेलकेँ वित्तीय स्थिति सुधारैय खाति ललित बाबू
किछु कठोर ओ अलोकप्रिय कदम सेहो उठेला ।
तथापि जनताकेँ बीच लोकप्रिय ओ प्रसिद्ध
रेलमँत्री आओर नेताक रूपमे प्रतिष्ठापित भेला ।
एहि सँ हुनक प्रशासनिक बुद्धि आ राजनीतिक
कुशलताक परिचाय भेटैत अछि ।
तत्कालीन
रेलमंत्री कमलापति त्रिपाठी 1975-76क
बजट अनुमान प्रस्तुत करैत ललित बाबूकेँ
श्रद्धांजलि अर्पित करैत कहने छला "मेरे सुयोग्य
पूर्ववर्ती ललित नारायण मिश्र ने रेलों के
इतिहास के घोर संकट काल में जिस कौशल व
सँकल्प का परिचाय दिये , वह अविस्मरणीय है ।
पिछले दो वर्षोँ में रेल को न केवल औद्योगिक
संबंध मेँ , बल्कि वित्तीय समार्थ्य के मामले में
भी बड़ी विषम
परिस्थियों का समाना करना पड़ा है ।"
1965क बाद देशक राजनीति खासकेँ बिहार ओ
मिथिलाकेँ राजनीतिमे ललित बाबूक रचनात्मक
योगदान स्मरणीय अछि । निष्ठावान
राजनीतिक जँका ललित बाबू जीवन पर्यँत देशक
स्थिरता आओर नेतृत्वकेँ सुदृढ करैयमे महत्वपूर्ण
भुमिका निभेलैत ।
ललित बाबू मिथिला लेल प्राण ओ आशा छलैत ।
मुदा ओ असमय मिथिलाकेँ अनाथ
छोड़ि चलि गेला । जेकर पूर्ति अखैन तक
मिथिलामे नहि भेल अछि । शायद अखन किछु समय
लागत । मुदा आब देरि भय रहल अछि ।
मिथिलाकेँ जरुत अछि जे ललित बाबू अवतार लौथ
।
जय मिथिला
कोई टिप्पणी नहीं:
सदस्यता लें टिप्पणियाँ भेजें (Atom)


text:
म्यानह्याटन
म्यानह्याटन (/mænˈhætən, mən-/) न्यू योर्क शहरक एक नगर छी । हडसन नदीक तट पर मुख्य रूपसँ म्यानह्याटन द्वीप पर स्थित, ई नगरक सीमा न्यू योर्क राज्यक न्यू योर्क प्रान्त नामक एक मूल प्रान्तक सीमाक समान अछि । एहिमे म्यानह्याटन द्वीप आ बहुत छोट-छोट समीपवर्ती द्वीप: रूजवेल्ट द्वीप, रन्डाल्स द्वीप, वार्ड्स द्वीप, गवर्नर्स द्वीप, लिबर्टी द्वीप, एलिस द्वीप[४] कऽ भाग, तथा यु थान्ट द्वीपक संग-संगे मार्बल हिल नामक ब्रोन्क्सक समिप मुख्य भूमिकें एक छोट भाग शामिल अछि । न्यू योर्कक मूल शहरक आरम्भ म्यानह्याटनक दक्षिणी छोर पर छल आ वर्ष १८९८ मे लगपासक प्रान्तसभ शामिल भेलाक कारण एकर विस्तार भेल छल । ई पाँच नगरसभमे सभसँ छोट मुदा सभसँ अधिक नगरीकृत नगर छी ।
न्यू योर्क प्रान्त, संयुक्त राज्य अमेरिकाक सभसँ अधिक जनसङ्ख्या भेल प्रान्त छी आ संगे ई दुनियाक सभसँ बेसी घनत्व भेल जनसङ्ख्या भेल क्षेत्रसभमे सँ एक छी, जतय वर्ष २००८ मे जनसङ्ख्या १६,३४,७९५[५] छल जकर निवास क्षेत्र २२.९६ वर्ग माइल (५९.४७ वर्ग किलोमिटर) छल, अर्थात एतय रहल जनसङ्ख्याक घनत्व ७१,२०१ व्यक्ति प्रति वर्ग माइल (२७,४८५ प्रति वर्ग किलोमिटर) छल । ई संयुक्त राज्य अमेरिकाक सभसँ धनीक प्रान्तसभमे सँ एक छी जतय वर्ष २००५ कऽ सर्वेक्षणक अनुसार निजी आय प्रति व्यक्ति १,००,००० डलरसँ अधिक छल ।[६] जनसङ्ख्याक आधारमे म्यानह्याटन न्यू योर्कक पाँच नगरसभमे सँ तेसर सभसँ पैग नगर छी ।
म्यानह्याटन संयुक्त राज्य अमेरिका आ दुनिया दुनूकें एक प्रमुख वाणिज्यिक, वित्तीय आ सांस्कृतिक केन्द्र छी ।[७][८][९] संयुक्त राज्य अमेरिकाक बहुतो पैग रेडियो, टेलिभिजन आ दूरसञ्चार कम्पनीसभ एहि ठाम अवस्थित अछि आर एकर संग-संगे बहुतो समाचार, पत्रिका, किताब आ अन्य मिडिया प्रकाशकसभ सेहो एहि ठाम रहल अछि । म्यानह्याटनमे बहुतो प्रसिद्ध स्थल, पर्यटन आकर्षण केन्द्र, सङ्ग्रहालय आ विश्वविद्यालय अछि । ई संयुक्त राष्ट्रक मुख्यालयसभक गृह सेहो छी । संयुक्त राज्य अमेरिकाक सभसँ पैग केन्द्रीय व्यावसायिक जिला म्यानह्याटनमे अवस्थित अछि, न्यू योर्क स्टक एक्सचेञ्ज आ एनएएसडिक्यु, दुनूकें कार्यस्थल अछि आ देशक सभसँ अधिक निगमित मुख्यालयसभक गृह अछि ।[१०] ई न्यू योर्क शहर आ न्यू योर्क महानगरीय क्षेत्रक केन्द्र छी आ शहरक सरकारक पद तथा क्षेत्रक बहुत पैग भागकें रोजगार, व्यवसाय, आ मनोरञ्जन गतिविधिसभक पोषक स्थल छी । परिणामस्वरूप, न्यू योर्क शहरक अन्य नगरसभ, जेना - ब्रुकलाइन आ क्विन्सक निवासी अत्यधिक म्यानह्याटनक यात्राकें शहरक यात्रा कऽ रूपमे सन्दर्भित करैत अछि ।[११]
व्युत्पत्ति[सम्पादन करी]
म्यानह्याटन नामक शब्द मन्ना-हाटा सँ व्युत्पन्न भेल अछि जे रबर्ट जुएट नामक हेनरी हडसनक नाव हाल्व म्यान (अर्द्धचन्द्र)क एक अधिकारिक वर्ष १६०९ कऽ रोजनामचामे लिखल गेल छल ।[१२] वर्ष सन् १६१० कऽ एक मानचित्र मरिसस नदी (बादमे हडसन नदी नाम देल गेल)कऽ पश्चिम आ पूर्व दुनु दिस, दु ठाम म्यानह्याटन नाम दर्शाबैत अछि । शब्द म्यानह्याटन कऽ अनुवाद लेनेप भाषाक अनुसार बहुतो पहाडीसभक द्वीप कऽ रूपमे कएल गेल अछि ।[१३]
इतिहास[सम्पादन करी]
औपनिवेशिक[सम्पादन करी]
उत्तर एहि मानचित्रमे दहिना बगल अछि ।]] जे क्षेत्र एखन म्यानह्याट अछि, ओही ठाम लम्बा समयसँ लेनेपक निवास छल । १५२४ मे, डोङ्गी सभमे किछ लेनेप फ्लोरेन्सवासी गियोवानी डा वेर्राजनो सँ मिलल छल, जे न्यू योर्क बन्दरगाह दिससँ जेनिहार पहिल यूरोपीय अन्वेषक छल, मुदा ओ नैरोजक पछिला बन्दरगाहमे प्रवेश नै करि सकल.[१४] हेनरी हडसनक यात्रा धरि ई क्षेत्रक मानचित्र नै छल, जे डच ईस्ट इन्डिया कम्पनीक लेल काम करनिहार एक अङ्ग्रेज छल ।[१५] हडसन अपन यात्राक समय १६०९ मे म्यानह्याट द्वीप आ ओहि ठाम रहनिहार देशी लोगसभक लग पहुँचल आ नदी, जकर नाम बादमे हुनकर नाम पर हडसन नदी रहल गेल ।
अमेरिकी क्रान्ति आ प्रारम्भिक संयुक्त राज्य अमेरिका[सम्पादन करी]
१७६५ मे न्यू योर्क शहरमे ब्रिटिश शासनक सङ्गठित औपनिवेशिक विपक्ष अर्थात् तेरह उपनिवेश सभक स्टैम्प एक्ट काँग्रेस प्रतिनिधिसभक एक पूर्व पीठिका कs आयोजन कएल गेल। काँग्रेस द्वारा परिणामस्वरूप अधिकार आ शिकायतक घोषणा प्रस्तुत कएल गेल जे "प्रतिनिधित्वक बिना कोनो कराधान नै" कs नामसँ लोकप्रिय अवधारणा पर जोर देबsक लेल बहु उपनिवेशसभक एक प्रतिनिधि मन्डलक पहिल दस्तावेज छल। एहन सेहो पहिल बेर भेल छल जखन उपनिवेशसभ द्वारा एक एकीकृत राजनीतिक उद्देश्यक लेल सहयोग देनए छल आ कन्टिनेन्टल काँग्रेसक शुरुवात भेल जकर बहुत बर्षक बाद अनुशरण कएल गेल ।
१९अम शताब्दी दिस वृद्धि[सम्पादन करी]
न्यू योर्क एकटा आर्थिक केन्द्रक रूपमे अगाड़ी आएल, एकर पहिल कारण प्रथम कोष सचिवक रूपमे अलेक्जेन्डर हयामिल्टनक नीतिसभ आ प्रणालिसभ छल आर दोसर कारण १८२५ मे एरी सुरङ्गक उद्घाटन छल, जहिमे अटलान्टिक बन्दरगाह कs मध्य-पश्चिमी संयुक्त राज्य अमेरिका आ क्यान्डाक विशाल कृषिगत बाजारसभ सँ जोड़ि देलक ।
२०अम शताब्दी[सम्पादन करी]
न्यू योर्क शहर उपमार्गक निर्माण, जकर उद्घाटन १९०४मे भेल छल, ब्रूकलीनक अतिरिक्त तटसभक जका न्यू योर्क शहर कs एक-साथ बाधsमे मद्दत केलक ।[१६]
११ सितम्बरक आक्रमण[सम्पादन करी]
११ सितम्बर २००१ कऽ विमान अपहरण कएल गेल आ ओहिसँ वर्ल्ड ट्रेड सेन्टरक दुटा टावरसभ कऽ टक्कर मारि गेल जहिमे ३००० सँ अधिक लोगसभक मृत्यु भऽ गेल छल । वर्ल्ड ट्रेड सेन्टर ७क संग-संगे ई दुनु टावर सेहो ध्वस्त भऽ गेल, जहिमे आगि लागलाक कारणसँ एहिक ढहिसँ पहिने एकरा खाली कराऽ देल गेल छल ।
एनवाइसीमे टेलिभिजन आ चलचित्र[सम्पादन करी]
चलचित्र आ टीवी श्रृङ्खलाक एक स्थलक रूपमे अपन लोकप्रियताक कारण आधुनिक न्यू योर्क शहर सँ दुनिया भरिक बहुतो लोगसभ परिचित अछि । उल्लेखनीय टीवी उदाहरणसभमे किछ पुरस्कार प्राप्त केनिहार कार्यक्रम, जेनाकी - फ्रेन्ड्स, ३० रक, CSI: NY, सीनफेल्ड, एनवाईपीडी (NYPD) ब्लू, ल एण्ड अर्डर, विल एण्ड ग्रेस, स्पिन सिटी, गसिप गर्ल आर सेक्स एण्ड द सिटी, समाबेश अछि । उल्लेखनीय चलचित्र उदाहरणसभमे मिरेकल अन 34थ स्ट्रीट, घोस्टबस्टर्स, ग्रेम्लिङ्स २, आईज वाइड शट, Home Alone 2: Lost in New York, क्लोवरफील्ड आर वूडी एलेनक चलचित्रमे सँ बहुतो चलचित्र, जेनाकि - एनी हल, बनानाज आर म्यानह्याटन, समाबेश अछि ।
भूगोल[सम्पादन करी]
म्यानह्याटनक निर्बाध रूपसँ डाउनटाउन, मिडटाउन आ अपटाउनमे विभाजित कएल गेल जकर संग-संगे फिफ्थ एवेन्यू, म्यानह्याटन कऽ एकर ईस्ट साइड आ वेस्ट साइडमे विभाजित करैत अछि । म्यानह्याटन द्वीप पश्चिममे हडसन नदी सँ आ पूर्वमे ईस्ट नदी सँ घेरल अछि । उत्तरमे हार्लेम नदी, म्यानह्याटनक ब्रोक्स सँ आर संयुक्त राज्य अमेरिका की मुख्य भूमिसँ अलग करैत अछि । बहुतो छोट-छोट द्वीप सेहो म्यानह्याटन नगरक भू-भाग छी, जहिमे रन्डाल्स द्वीप, वार्ड्स द्वीप आर ईस्ट नदीक रूजवेल्ट द्वीप, तथा न्यूयॉर्क बन्दरगाहक दक्षिणमे गवर्नर्स द्वीप आ लिबर्टी द्वीप शम्म्लित अछि ।[१७]
समीपवर्ती प्रान्त[सम्पादन करी]
- बर्गेन प्रान्त, न्यू जर्सी—पश्चिम/उत्तर-पश्चिम
- हडसन प्रान्त, न्यू जर्सी—पश्चिम/दक्षिण-पश्चिम
- ब्रोक्स प्रान्त, न्यू योर्क (द ब्रोक्स)—उत्तर-पूर्व
- क्वीन्स प्रान्त, न्यू योर्क (क्वींस)—पूर्व/दक्षिण-पूर्व
- किङ्गस प्रान्त, न्यू योर्क (ब्रूकलीन)—दक्षिण/दक्षिण-पूर्व
- रिचमन्ड प्रान्त, न्यू योर्क (स्टेटन द्वीप)—दक्षिण-पश्चिम
राष्ट्रिय संरक्षित क्षेत्र[सम्पादन करी]
- अफ्रीकी कब्रिस्तान राष्ट्रिय स्मारक
- कैसल क्लिन्टन राष्ट्रिय स्मारक
- सङ्घीय हउल राष्ट्रिय स्मारक
- सामान्य अनुदान राष्ट्रिय स्मारक
- गवर्नर्स द्वीप राष्ट्रिय स्मारक
- ह्यामिल्टन ग्रेन्ज राष्ट्रिय स्मारक
- लोअर ईस्ट साइड वासगृह राष्ट्रिय ऐतिहासिक स्थल
- स्टयाचू अफ लिबर्टी राष्ट्रिय स्मारक (भाग)
- थियोडोर रूजवेल्ट जन्मस्थान राष्ट्रिय ऐतिहासिक स्थल
पड़ोसी क्षेत्र[सम्पादन करी]
म्यानह्याटनक बहुतो पड़ोसी क्षेत्रसभक नामकरण कोनो विशेष परम्पराक अनुसार नै भेल अछि । किछक वर्णन भौगोलिक दृष्टि सँ (अपर ईस्ट साइड), या जातीयताक दृष्टि सँ (चाइनाटाउन) कएल जाइत अछि । आर आदिवर्णिक शब्द छी, जनाकी - ट्राइ-बे-का ("TRIangle BElow CAnal Street" अर्थात् "नहरक सड़क कऽ नीचाक त्रिभुज" क आदिवर्णिक रूप) या सो-हो (""SOuth of HOuston" अर्थात्् हाउस्टिनक दक्षिणी क्षेत्र), या हालक विशिष्ट क्षेत्र नो-ल-इटा ("NOrth of Little ITaly" अर्थात् लघु इटलीक उत्तरी क्षेत्र).[१८]
जलवायु[सम्पादन करी]
हालांकि म्यानह्याटन ४१°उ कऽ अगल-बगल अवस्थित अछि, मुदा एहीठाम नम उपोष्णकटिबन्धीय जलवायु (कोप्पेन वर्गीकरण सीएफ़ए) पाओल जाइत अछि।[१९] शहरक तटीय स्थिति जाड़क समयमे तापमानक अन्तर्देशीय क्षेत्रसभक तुलनामे अपेक्षाकृत गर्म रहैत अछि आ बर्फक मात्राक सामान्य बनाकऽ राखमे मदद करैत अछि जकर वार्षिक औसत २५ सँ ३५ इन्च (६३.५ सँ ८८.९ सेमी) अछि।[१९] न्यू योर्क शहर मौसमी ठण्डाक काल औसत रुपसँ २२० दिन धरि तुषार-मुक्त रहित अछि।[१९] न्यू योर्क शहरमे वसन्त आ पतझड़क मौसम सौम्य होइत अछि, लेकिन गर्मिक मौसम बहुत गरम् आ आर्द्र होइत अछि आ एही मौसमक काल १८ सँ २५ दिन धरि दर्ज कएल गेल तापमानक मात्रा औसतन ९०°फा (32°सँ) या ओहुसँ अधिक अछि ।[१९] शहरक दीर्घकालिक जलवायु स्वरुप, अटलान्टिक मल्टीडिकेडल असिलेशन (अटलान्टिक बहु-दशकीय दोलन) सँ प्रभावित अछि, जे अटलान्टिकक एक ७०-वर्षीय उष्मोत्पादक आ शीतलन चक्र छी जे क्षेत्रमे बिहाड़ि आ तटीय तूफानक आवृत्ति आ तीव्रताक प्रभावित करैत अछि ।[२०]
सरकार[सम्पादन करी]
१८९८ मे न्यू योर्क शहरक समेकनक बादसँ म्यानह्याटन कs न्यू योर्क शहरक चार्टर द्वारा नियन्त्रित कएल जाइत अछि, जहिसँ १९८९ मे एहिक संशोधनक बादसँ एक शसक्त मेयर-परिषद् तन्त्रक व्यवस्था केनए अछि ।[२१] न्यू योर्क शहरक केन्द्रीकृत सरकार म्यानह्याटनमे सार्वजनिक शिक्षा, सुधारक संस्थानसभ, पुस्तकालयसभ, सार्वजनिक सुरक्षा, मनोरञ्जनक सुविधासभ, स्वच्छता, जल आपूर्ति आ कल्याण सेवासभक लेल उत्तरदायी अछि ।
राजनीति[सम्पादन करी]
बहुतो सार्वजनिक कार्यालयसभमे डेमोक्रेटिक पार्टीक अधिकार अछि । नगरमे पञ्जीकृत रिपब्लिकनसभक सङ्ख्या बहुत कम अछि जेकी निर्वाचक-मन्डलक मात्र लगभग १२% गठन करैत अछि । पञ्जीकृत रिपब्लिकनसभक सङ्ख्या केवल अपर ईस्ट साइड आ फाइनेन्सियल जिलाक पड़ोसीमे निर्वाचक-मन्डलक २०% सँ अधिक अछि । एकटा पार्टीमे पञ्जीकृत लोग सभमेसँ ६६.१% पर डेमोक्रेटसभक अधिकार अछि । मतदातासभमे सँ २१.९% मतदाता असम्बद्ध (निर्दलीय) होइत छल ।[२२]
म्यानह्याटनक चारि काँग्रेसी जिलामे विभाजित कएल गेल अछि, जहिमेसँ सभ जिलाक प्रतिनिधित्व डेमोक्रेटसभ द्वारा कएल जाइत अछि ।
सङ्घीय प्रतिनिधित्व[सम्पादन करी]
संयुक्त राज्य अमेरिका डाक सेवा म्यानह्याटनक डाकघरसभक परिचालन करैत अछि । मिडटाउन म्यानह्याटनक जेम्स ए. फर्ले डाकघर, न्यू योर्क शहरक मुख्य डाकघर छी ।[२३]
ई 31स्ट स्ट्रीट आ 33र्ड स्ट्रीटक बीच ४२१ ऐट्थ एवेन्यू पर अवस्थित अछि ।
डाकघर द्वारा मेल यातायात कम भेलाक कारण ९ मई २००९ सँ २४ घन्टाक निरन्तर सेवा प्रदान केनाए बन्द करि देलक । [२४]
अपराध[सम्पादन करी]
१९अम सताब्दीक मध्य शुरूमे, अपन मातृभूमिक गरीबी सँ बचाबsक चाह राखनिहार आप्रवासिसभक लेल संयुक्त राज्य अमेरिका एक चुम्बक बनि गेल । न्यू योर्कमे पहुँचलाक बाद, बहुतो नवाङगतुकसभ द्वारा ब्रडवे आ बोवरीक बीचक क्षेत्र आर न्यू योर्क सिटी हलक उत्तर-पूर्वमे स्थित फाइव पवाइन्ट्स पड़ोसीक बस्तिसभक मैलामे अपन कदम चालि देलक । १८२० कs दशक धरि ई क्षेत्र बहुतो जुवाक अड्डा आ "हाउसेस अफ इल रिप्यूट" (बदनाम मकान)क केन्द्र छल आ एकरा खतरनाक जगहक रूपमे जानल जाइत छल जहिठाम जेलासँ लोग डराइत छल । १८४२ मे, चार्ल्स डिकेन्स द्वारा क्षेत्रक दौरा भेल आ ओहिक रहन-सहनक भयानक दुर्दशा देखिक चकित रहि गेल ।[२५] ई क्षेत्र एतेक कुख्यात छल कि ई अब्राहम लिंकनक सेहो ध्यान खिचि लेनए छल, जिनका द्वारा १८६० मे अपन कूपर यूनियन एड्रेससँ पहिने एहि क्षेत्रक दौरा केनए छल ।[२६] मुख्य रूपसँ आयरिश फाइव पाइन्ट्स ग्याङ्ग देशक प्रथम प्रमुख सङ्गठित अपराध संस्थासभमे सँ एक छल ।
जनसाङ्ख्यिकीय[सम्पादन करी]
स्थल-चिह्न आ वास्तुकला[सम्पादन करी]
शहर-दृश्य[सम्पादन करी]
अर्थव्यवस्था[सम्पादन करी]
संस्कृति[सम्पादन करी]
खेल[सम्पादन करी]
मिडिया[सम्पादन करी]
आवासन[सम्पादन करी]
आधारभूत सुविधासभ[सम्पादन करी]
परिवहन[सम्पादन करी]
जनोपयोगी सेवासभ[सम्पादन करी]
शिक्षा[सम्पादन करी]
टिप्पणीसभ[सम्पादन करी]
- ↑ मार्बल पहाड़मे क्षेत्र कोड ७१८, ३४७ आ ९२९ प्रयोग होइत अछि ।
सन्दर्भ सामग्रीसभ[सम्पादन करी]
- ↑ Jen Carlson (मई २१, २०१२), "Do You Refer To Manhattan As "The City"?", Gothamist, अन्तिम पहुँच जुलाई १३, २०१७।
- ↑ "Annual Estimates of the Resident Population: April 1, 2010 to July 1, 2016 Population Estimates – New York County, New York", United States Census Bureau, अन्तिम पहुँच जून ११, २०१७।
- ↑ 2010 Census Gazetteer Files: New York County Subdivisions, United States Census Bureau. Accessed June 19, 2017.
- ↑ न्यू जर्सी बनाम न्यू योर्क , 523 यू.एस. 767 (1998). 04-01-2008 को पुनःप्राप्त.
- ↑ "New York County, New York", Quickfacts.census.gov, अन्तिम पहुँच २००९-०५-३०।
- ↑ "U.S. Bureau of Economic Analysis", Bea.gov, २००९-०४-२३, अन्तिम पहुँच २००९-०५-३०।
- ↑ बैरी, डैन. "एक राष्ट्र ने चुनौती दी: न्यू योर्क में; न्यू योर्क जारी रखता है, लेकिन इसके धैर्य का परीक्षण अभी-अभी शुरू हुआ है", द न्यू योर्क टाइम्स, 11 अक्टूबर 2001. 30 जून 2009 को अभिगमित. "विश्व के वित्तीय केंद्र में एक गर्जन शून्य का निर्माण किया गया है।"
- ↑ सोरेंटिनो, क्रिस्टोफर. "जब वह सत्रह के थे", द न्यू योर्क टाइम्स, 16 सितम्बर 2007. 22 दिसम्बर 2007 को अभिगमित. "1980 में अभी भी विभिन्न डाउनटाउन क्रांतियों के पदचिह्नों के अवशेष थे जिसने न्यू योर्क के संगीत और कला को पुनर्जीवित कर दिया था और इसने म्यानह्याटन को उसी स्थित में रखा जिस स्थिति को उसने 1940 के दशक के बाद से दुनिया के सांस्कृतिक केंद्र के रूप में प्राप्त किया था।"
- ↑ बुमिलर, एलिसाबेथ. "पोप की यात्रा: कार्डिनल; पोप के महत्वपूर्ण सहयोगी के रूप में, पदानुक्रम में कार्डिनल की चमक ज्यादा है", द न्यू योर्क टाइम्स, 8 अक्टूबर 1995. 18 दिसम्बर 2007 को अभिगमित. "संयुक्त राज्य अमेरिका की मीडिया और सांस्कृतिक केंद्र के आर्कबिशप के रूप में कार्डिनल ओ'कॉनर का कैथोलिक धर्माध्यक्षों के बीच असाधारण शक्ति है।"
- ↑ संयुक्त राज्य अमेरिका के केन्द्रीय व्यावसायिक जिलें, डेमोग्राफिया . 18-01-2009 को प्राप्त.
- ↑ BarryPopik.com
- ↑ रॉबर्ट जुएट के जर्नल का पूरा पाठ: न्यूयॉर्क की ऐतिहासिक सोसायटी के संग्रह से, द्वितीय श्रृंखला, 1841 लॉग बुक, न्यूज़डे . 16-05-2007 को प्राप्त.
- ↑ होलोवे, मार्गरिट. "अर्बन टैक्टिक्स; आई'ल टेक मैन्नाहट्टा", द न्यूयॉर्क टाइम्स, 16 मई 2004, 30 जून 2009 को अभिगमित. "वह कल्पना कर सकता था जो कुछ हेनरी हडसन ने 1609 में देखा था जब वह मैन्नाहट्टा की यात्रा की थी, जिसका अर्थ लेनेप की बोली में संभवतः कई पहाड़ियों का द्वीप था।'''
- ↑ सुलीवान, डॉ॰ जेम्स. "न्यूयॉर्क राज्य का इतिहास: प्रथम पुस्तक, तृतीय अध्याय", यूएसजेननेट (USGenNet), 01-05-2007 को अभिगमित. "संतोषजनक सबूत है कि जियोवानी डा वेराज़नो ने 1524 में न्यूयॉर्क के बाहर के बंदरगाह की यात्रा की.
- ↑ Rankin, Rebecca B., Cleveland Rodgers (1948). New York: the World's Capital City, Its Development and Contributions to Progress. Harper.
- ↑ चेस-डन, क्रिस्टोफर और मैनिंग, सुसैन. "सिटी सिस्टम्स एण्ड वर्ल्ड-सिस्टम्स: फोर मिलेनिया ऑफ़ सिटी ग्रोथ एण्ड डिक्लाइन", कैलिफोर्निया विश्वविद्यालय, रिवरसाइड इंस्टीट्युट फ़ॉर रिसर्च ऑन वर्ल्ड-सिस्टम्स. 17 मई 2007 को अभिगमित. "न्यूयॉर्क, जो 1925 तक लन्दन को मात देते हुए दुनिया का सबसे बड़ा शहर बन गया।.."
- ↑ नगरों और तत्संबंधी सीमाओं में न्यूयॉर्क शहर की प्रशासनिक संहिता की धारा 2-202 विभाजन - नगरों और तत्संबंधी सीमाओं में विभाजन., लॉयर रिसर्च सेंटर. 16 मई 2007 को अभिगमित. "मैनहटन नगर न्यूयॉर्क प्रान्त नामक क्षेत्र से मिलकर बनेगा जिसमें आम तौर पर मार्बल हिल के नाम से जाने जाने वाले भूमि के उस भाग सहित और उन्नीस सौ चौरासी के कानूनों के अध्याय नौ सौ इकतीस के अनुसार सभी प्रयोजनों के लिए न्यूयॉर्क प्रान्त और मैनहटन नगर के भीतर भागों समेत और फिर मैनहटन द्वीप, गवर्नर्स द्वीप, बेडलोस द्वीप, एलिस द्वीप, फ्रैंकलिन डी. रूज़वेल्ट द्वीप, रंडाल्स द्वीप और ऑइस्टर द्वीप नामक द्वीप सहित शहर और राज्य के वे सभी भाग शामिल होंगे..."
- ↑ सेन्फ्ट, ब्रेट. "यदि आप इसमें/ट्राइ-बे-का में रहने के बारे में सोच रहे हैं; परिवार परिवर्तन के मुख्य स्रोत हैं", द न्यूयॉर्क टाइम्स, 26 सितम्बर 1993. 30 जून 2009 को अभिगमित. "परिवारों ने इस ट्राइऐंगल बिलो कैनाल स्ट्रीट में परिवर्तन के मुख्य स्रोत के रूप में वाणिज्य को पीछे छोड़ दिया है (हालांकि केवल ट्राइऐंगल ही यहां इसका दिल है: चैम्बर्स स्ट्रीट पर वेस्ट ब्रॉडवे को अपने उत्तर दिशा में कैनल के साथ मिलाने वाली हडसन स्ट्रीट) ... ७० कऽ दशक के मध्य के बिलकुल आरम्भ में कलाकारगण फैशनेबल सो-हो (साउथ ऑफ़ हाउस्टिन) से शरण लेने लगे."
- ↑ १९.० १९.१ १९.२ १९.३ "The Climate of New York", New York State Climate Office, अन्तिम पहुँच २००७-०३-२७।
- ↑ Riley, Mary Elizabeth (२००६), "Assessing the Impact of Interannual Climate Variability on New York City's Reservoir System" (PDF), Cornell University Graduate School for Atmospheric Science, अन्तिम पहुँच २००९-०६-२९।
- ↑ "2003 न्यू योर्क शहर चार्टर संशोधन आयोग के मतदान प्रस्ताव पर रिपोर्ट" (पीडीएफ़ (PDF)), एसोसिएशन ऑफ़ द बार ऑफ़ द सिटी ऑफ़ न्यू योर्क. 11 मई 2007 को अभिगमित. "अधिकांश शहरों, जो निर्दलीय चुनाव प्रणाली का प्रयोग करते हैं, के विपरीत न्यू योर्क शहर में एक बहुत ही सशक्त मेयर प्रणाली और 1989 के चार्टर संशोधन के बाद एक उत्तरोत्तर शक्तिशाली शहर परिषद् है।"
- ↑ ग्रोगन, जेनिफर. चुनाव 2004—पंजीकरण सम्भावना रिकॉर्ड तादाद में वृद्धि, कोलंबिया यूनिवर्सिटी ग्रैजुएट स्कूल ऑफ़ जर्नलिज़्म, 25 अप्रैल 2007 को अभिगमित. "22 अक्टूबर की समय-सीमा तक पंजीकृत मतदाताओं की कुल संख्या के लिए बोर्ड के आंकड़ों के अनुसार, मैनहटन में 11 लाख पंजीकृत मतदाता थे जिनमें से 727,071 डेमोक्रेट थे और 132,294 रिपब्लिकन थे जो 2000 के चुनाव से 26.7 प्रतिशत अधिक है जब 876,120 पंजीकृत मतदाता थे।"
- ↑ "डाकघर स्थान - जेम्स ए फ़ार्ले." यूनाइटेड स्टेट्स पोस्टल सर्विस. 5 मई 2009 को पुनःप्राप्त.
- ↑ "न्यूयॉर्क शहर के मुख्य डाकघर की 24-घंटे सेवा बंद." एसोसिएटेड प्रेस . शुक्रवार 17 अप्रैल 2009. 5 मई 2009 को पुनःप्राप्त.
- ↑ क्रिस्टियानो, ग्रेगरी. "द फाइव पॉइन्ट्स", अर्बनोग्राफी. 16 मई 2007 को अभिगमित.
- ↑ वाल्श, जॉन, "द फाइव पॉइन्ट्स", गार्डन शहर क्षेत्र का आयरिश सांस्कृतिक समाज, सितम्बर 1994. 16 मई 2007 को अभिगमित. "फाइव पॉइन्ट्स बस्ती इतनी बदनाम थी कि इसने उम्मीदवार अब्राहम लिंकन का ध्यान खींच लिया जिन्हें अपने कूपर यूनियन एड्रेस से पहले क्षेत्र का दौरा किया।"


text:
योगी आदित्यनाथ
योगी आदित्यनाथ (जन्म नाम: अजय सिंह बिष्ट, जन्म ५ जुन १९७२) गोरखपुरक प्रसिद्ध गोरखनाथ मन्दिरक महन्त[१] तथा राजनेता छी जे १९ मार्च २०१७क उत्तर प्रदेशक मुख्यमन्त्री बनल।[२] ओ सन् १९९८ सँ लगातार भारतीय जनता पार्टीक टिकट पर गोरखपुर लोकसभा क्षेत्रक प्रतिनिधित्व करि रहल अछि[३] आ २०१४ लोकसभा चुनावमे अही ठामसँ सांसद चुनल गेल छलाह । आदित्यनाथ गोरखनाथ मन्दिरक पूर्व महन्त अवैद्यनाथक उत्तराधिकारी छी । ओ हिन्दू युवा वाहिनीक संस्थापक सेहो छी, जे हिन्दू युवासभक सामाजिक, सांस्कृतिक आ राष्ट्रवादी समूह छी । हिनकर छवी एक कट्टर हिन्दू नेताक अछि ।[२]
प्रारम्भिक जीवनी[सम्पादन करी]
५ जून १९७२ कऽ उत्तराखण्ड (तखनक उत्तर प्रदेश; उत्तर प्रदेशक विभाजन देखी)क पौड़ी गढ़वाल जिला स्थित यमकेश्वर तहसीलक पञ्चुड़ गामक गढ़वाली राजपूत परिवारमे योगी आदित्यनाथक जन्म भेल ।[४] हिनकर पिताक नाम आनन्द सिंह बिष्ट छी जे फरेस्ट रेञ्जर छलाह ।[५]
योगी आदित्यनाथ १९७७ मे टिहरीक गजाक स्थानीय स्कूलमे पढ़ाई शुरू केल्खिन आ सन् १९८७ मे टिहरीक गजा स्कुलसँ दसम कऽ परीक्षा पास करि सन् १९८९ मे ऋषिकेशक श्री भरत मन्दिर इन्टर कौलेजसँ इन्टरमिडिएटक परीक्षा पास भेल आ सन् १९९० मे ग्रेजुएशनक पढ़ाई करैत अखिल भारतीय विद्यार्थी परिषदसँ जुड़ल । सन् १९९२ मे श्रीनगरक हेमवती नन्दन बहुगुणा गढ़वाल विश्वविद्यालयसँ गणितमे बिएससी कऽ परीक्षा पास भऽ सन् १९९३ मे गणितमे एम.एस.सी. कऽ पढ़ाईक समय गुरु गोरखनाथ पर शोध करैत योगी गोरखपुर आएल छल ।[६] अही ठाम गोरखनाथ पीठक महन्त अवैद्यनाथक दृष्टि हिनका पर पड़ल छल। सन् १९९४ मे पूर्ण सन्यासी बनि गेल, जकर बाद हिनकर नाम अजय सिंह बिष्टसँ योगी आदित्यनाथ भऽ गेल।[२][४]
योगी आदित्यनाथ १२ सितम्बर २०१४ कऽ गोरखनाथ मन्दिरक पूर्व महन्त अवैद्यनाथक निधनक बाद ओ अही ठामक महन्त बनल। २ दिन बाद हुनका नाथ पन्थक पारम्परिक अनुष्ठानक मुताबिक मन्दिरक पीठाधीश्वर बनाओल गेल।[६]
राजनैतिक जीवन[सम्पादन करी]
सबसँ पहिल सन् १९९८ मे योगी आदित्यनाथ गोरखपुरसँ भाजपा उमेदबार भऽ चुनाव लड़ल आर जीत गेल। तखन हिनकर उमर केवल २६ वर्ष छल।[४][६] ओ बारहम लोक सभा (१९९८-९९)क सभसँ युवा सांसद छलाह। सन् १९९९ मे गोरखपुरसँ पुनः सांसद चुनल गेल।
अप्रैल २००२ मे हिनका द्वारा हिन्दू युवा वाहिनी बनाओल गेल । सन् २००४ मे तेसर बेर लोकसभाक चुनाव जितलखिन। सन् २००९ मे २ लाखसँ बेसी भोटसँ जीतिकऽ लोकसभा पहुँचल। सन् २०१४ मे पांचम बेर एक बेर पुनः दुई लाखसँ बेसी भोटसँ जीत कऽ सांसद चुनल गेल । सन् २०१४ कऽ लोकसभा चुनावमे भाजपाक बहुमत मिलल, एकर बाद उत्तर प्रदेशमे १२ विधानसभा सीटसभ पर उपचुनाव भेल। अही चुनावमे योगी आदित्यनाथसँ बहुत प्रचार कराओल गेल, लेकिन परिणाम निराशाजनक रहल। सन् २०१७ मे विधानसभा चुनावमे भाजपाक राष्ट्रिय अध्यक्षद्वारा योगी आदित्यनाथसँ समुचा राज्यमे प्रचार कराओल गेल आ हिनका एक हेलिकप्टर सेहो देल गेल।[४]
१९ मार्च २०१७ मे उत्तर प्रदेशक बिजेपी विधायक दलक बैठकमे योगी आदित्यनाथ कऽ विधायक दलक नेता चुनिक मुख्यमन्त्री पद सौंपल गेल।[२][४]
भारतीय जनता पार्टीसँ सम्बन्ध[सम्पादन करी]
आदित्यनाथक भारतीय जनता पार्टीक साथमे रिश्ता एक दशकसँ पुरान अछि। ओ पूर्वी उत्तर प्रदेशमे बढ़िया प्रभाव राखैत छथि।[७] अहीसँ पहिले हुनकर पूर्वाधिकारी तथा गोरखनाथ मठक पूर्व महन्त, महन्त अवैद्यनाथ सेहो भारतीय जनता पार्टीसँ १९९१ तथा १९९६ कऽ लोकसभा चुनाव जीत चुकल अछि।[४]
लोकसभा चुनावसभमे प्रदर्शन[सम्पादन करी]
योगी आदित्यनाथ सबसँ पहिल बेर सन् १९९८ मे गोरखपुरसँ चुनाव भाजपा उमेदवार भऽ लड़ल आर तखन ओ बहुत कम अन्तरसँ जीत दर्ज केलक। लेकिन ओकर बाद हरेक चुनावमे हुनकर जीतक अन्तर बढ़ैत गेल आ ओ १९९९, २००४, २००९ आर २०१४ मे सांसद चुनल गेल।[८] हिनकाद्वारा अप्रैल २००२ मे हिन्दू युवा वाहिनी बनाओल गेल।[२]
विवाद[सम्पादन करी]
७ सितम्बर २००८ कऽ योगी आदित्यनाथ पर आजमगढ़मे जानलेवा हिंसक हमला भेल छल। अही हमलामे ओ बाल-बाल बचल। ई हमला एतेक बड़का छल की एकसयसँ अधिक वाहनसभक हमलावरसभद्वारा घेरि लेल गेल आ लोकसभक लहुलहान करि देलक।[९] आदित्यनाथ गोरखपुर दङ्गाक समय तखन गिरफ्तार कएल गेल जब मुस्लिमसभ्क पावनि मोहर्रमक समय फायरिङ्गमे एक हिन्दू युवाक जान चलि गेल ।[१०] जिलाधिकारीद्वारा बताओल गेल कि ओ पुरा घायल अछि। तखन अधिकारीसभद्वारा योगीक ओहि जगह जाइसँ रोकि देल गेल परन्तु आदित्यनाथ ओही जगह पर जाएक लेल अड़ि गेल छल। तखन हुनकाद्वारा शहरमे लागल कर्फ्यूक हटाबक माङ्ग केलक। दोसर दिन ओ शहरक मध्य श्रद्धाञ्जलि सभाक आयोजन करकऽ घोषणा केलक लेकिन जिलाधिकारी द्वारा एकर अनुमति देबऽसँ मनाह करि देल गेल। आदित्यनाथद्वारा सेहो एकर चिन्ता नै केलक आर हजारो समर्थसभक साथ अपन गिरफ्तारी देलक। आदित्यनाथक सिआरपिसी कऽ धारा १५१ए, १४६, १४७, २७९, ५०६ कऽ तहत जेल भेज देल गेल।[११] हुनका पर कार्यवाहीक असर भेल कि मुम्बई-गोरखपुर गोदान एक्सप्रेसक किछ डिब्बा जला देल गेल, जकर आरोप हुनकर सङ्गठन हिन्दू युवा वाहिनी पर लागल।[१२]
ई दङ्गा पूर्वी उत्तर प्रदेशक छटा जिलसभ आर तीन मण्डलसभमे सेहो फैलि गेल।[१३]हुनकर गिरफ्तारीक दोसर दिन जिलाधिकारी हरि ओम आ पुलिस प्रमुख राजा श्रीवास्तवक तबादला भऽ गेल। कथित रूपसँ आदित्यनाथक ही दबावक कारण मुलायम सिंह यादवक उत्तर प्रदेश सरकार कऽ ई कार्यवाही करऽ पड़ल छल।[१४]
योगी धर्मांतरणक विरुद्ध आ घर वापसीक लेल बहुत चर्चामे रहल। सन् २००५ मे योगी आदित्यनाथद्वारा करिब १८०० ईसाइसभ कऽ शुद्धीकरण करि हिन्दू धर्ममे शामिल कएल गेल छल। ईसाइसभक अही शुद्धीकरणक काम उत्तर प्रदेशक एटा जिलामे कएल गेल छल ।[६]
मुख्यमन्त्री बनलाक बादक प्रतिक्रियासभ[सम्पादन करी]
राष्ट्रिय[सम्पादन करी]
- आम आदमी पार्टीक नेता सञ्जय सिंहद्वारा कहल गेल, "सिएम चुनऽमे बीजेपीद्वारा युपीक जनता कऽ ठेङ्गा दिखाएल गेल।"[१५]
- एआईएमआईएमक अध्यक्ष असदुद्दीन ओवैसी कटाक्षक करैत कहलनि, "बीजेपी युपीमे न्यू इन्डिया बनाबऽ जा रहल अछि।"[१५]
- स्वराज इन्डियाक अध्यक्ष योगेन्द्र यादव तञ्जक करैत लिख्लनि, "हे राम।"[१५]
- भारतीय राष्ट्रिय काङ्ग्रेसक वरिष्ठ नेता सलमान खुर्शीदद्वारा सेहो आदित्यनाथ कऽ मुख्यमन्त्री चुनला पर सवाल खड़ा कएल गेल।[१५]
- मध्य प्रदेशक मुख्यमन्त्री शिवराज सिंह चौहान, केन्द्रीय रेल मन्त्री सुरेश प्रभु सहित भाजपा नेतासभद्वारा हुनका बधाई देल गेल अछि।[१५]
अन्तर्राष्ट्रिय[सम्पादन करी]
- पाकिस्तानक प्रमुख अखबार डनद्वारा अपन वेबसाइट पर योगीक सीएम बनबाक खबर प्रमुखतासँ प्रकाशित केलक । एकर हेडिङ्ग् अछि, कट्टर हिन्दू बना भारतके सबसे ज्यादा आबादी वाले राज्यका मुख्यमन्त्री।'[१६]
- पाकिस्तानी अखबार द न्यूजद्वारा योगी आदित्यनाथकऽ युपीक सिएम बनक खबरमे हेडलाइनमे लिखलक - मुस्लिम विरोधी कट्टरपन्थी बनेगा यूपी का सीएम।[१६]
- 'द नेशन' लिखलक कि, युपीक अगुवाईक लेल मोदीक पसन्द मुस्लिम विरोधी नेता योगी आदित्यनाथ।
- पाकिस्तानी न्युज च्यानल एआरवाईद्वारा सेहो अही पर एक रिपोर्ट टेलीकास्ट केलक। जहिमे कहल गेल कि शाहरुख खान को धमकियां देने वाले शख्स को बीजेपी ने उत्तर प्रदेश का सीएम नियुक्त कर दिया है।[१६]
- न्यूयर्क टाइम्स द्वारा लिखल गेल, फायरब्यान्ड हिन्दू पुरोहित योगी आदित्यनाथ होङ्गे उत्तर प्रदेश के मुख्यमन्त्री।
- हफिङ्गटन पोस्ट द्वारा लिखलक कि योगी आदित्यनाथ निर्लज्ज आ प्रो-हिन्दू विचारधारा वाली शख्सियत हैं, जो 'घर वापसी' जैसे विवाद कार्यक्रम का प्रमुख चेहरा रहे हैं।[१६]
- बीबीसी हिन्दी द्वारा एक विश्लेषणमे लिखल गेल कि, 'उत्तर प्रदेश की आबादी मे १८ से २० फीसदी मुसलमान हैं। इतने बड़े समुदाय की उपेक्षा करके आप प्रदेश को कैसे आगे बढ़ा पाएंगे। उनका भरोसा कैसे जीतेंगे।
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ राजनीतिक केन्द्र रहल योगी कऽ गोरखनाथ मठ - बीबीसी - १९ मार्च २०१७
- ↑ २.० २.१ २.२ २.३ २.४ योगी आदित्यनाथक असली नाम अजय सिंह नेगी छी। हिनकर जीवनसँ जुड़ल नैसुनल बातसभ - एनडीटीवी - १८ मार्च २०१७
- ↑ Official biography from Parliament of India records
- ↑ ४.० ४.१ ४.२ ४.३ ४.४ ४.५ योगी आदित्यनाथक पूरा बायोडाटा, जन्मसँ लकऽ उत्तर प्रदेशक मुख्यमन्त्री धरिक सफर - एनडीटीवी - १९ मार्च २०१७
- ↑ यूपीक सीएम बनला पर योगी आदित्यनाथक पिता आनन्द सिंह बिष्ट द्वारा देल गेल यी सलाह - एनडीटीवी - १९ मार्च २०१७
- ↑ ६.० ६.१ ६.२ ६.३ यूपीक नव CM योगी आदित्यनाथक बारेमे ई ८ चीजसभ जरूर जानी - हिंदुस्तान - २० मार्च २०१७
- ↑ शरद गुप्ता (२८ सितम्बर १९९९), "Group war peaks in Uttar Pradesh", इंडियन एक्सप्रेस।
- ↑ भारतीय निर्वाचन आयोग
- ↑ दैनिक पांचजन्य
- ↑ Violence hits parts of eastern UP, curfew in Gorakhpur area, दीपक गिडवानी डीएनए मुम्बई, जनवरी २९, २००७
- ↑ अपूर्वानन्द (१७ फरवरी २००७), "Riot, manufactured in Gorakhpur", तहलका, अन्तिम पहुँच २६ अप्रैल २००७।
- ↑
शाहिरा नईम (२ फरवरी २००७), "Vahini activists set train ablaze", ट्रिब्यून समाचार सेवा, २८ अप्रैल २००७-कऽ मूल रूप सङ्ग्रहित, अन्तिम पहुँच २६ अप्रैल २००७।
|deadurl=प्यारामिटर ग्रहण नै केलक (सहायता)
- ↑ शाहिरा नईम (३० जनवरी २००७), "Gorakhpur: DM, SSP removed", ट्रिब्यून समाचार सेवा, अन्तिम पहुँच २६ अप्रैल २००७।
- ↑ सुभाषिनी अली (२७ फरवरी २००७), "Hindutva's Uncivil Society in Eastern UP: Its time stop the hate spewing yogi of Gorakhpur", SACW.net Communalism Repository, ७ जून २००७-कऽ मूल रूप सङ्ग्रहित, अन्तिम पहुँच १ मई २००७।
|deadurl=प्यारामिटर ग्रहण नै केलक (सहायता)
- ↑ १५.० १५.१ १५.२ १५.३ १५.४ १५.५ योगी आदित्यनाथक CM बनला पर योगेन्द्र यादव कहलनि, 'हे राम', जानी ओवैसी-सलमान खुर्शीद द्वारा की कहल गेल - एनडीटीवी - १८ मार्च २०१७
- ↑ १६.० १६.१ १६.२ १६.३ १६.४ पाक मीडिया द्वारा यूपी सीएम योगीक बताओल गेल 'हिन्दू कट्टरपन्थी', विवादित बयान रहे चर्चामे - न्यूज़ 18 - १९ मार्च २०१७


text:
अपने क' बता दी दरभंगा जिलाक घनश्यामपुर प्रखण्ड म' कमला - बलान नदी म' जारी उफान सँ कैको गाम बाढ़िक पैन सँ घेराओल अछि। बाढ़िक पैन बहुत तेजी सँ निचला इलाका क' डुबबैत कैको गाम म' प्रवेश भ' गेल अछि। जाहिसँ बाऊर, नवटोलिया, गिद्धा, गिदराही, कनकी - मुसहरी, बैजनाथपुर, भरसाहा, लगमा मुसहरी, कैथाही आदि गाम टापू म' बदैल गेल अछि। पैनक बढ़बाक सँ लोग ऊंच जगह दिस पलायन क' रहल छथि।
बाढ़ि सँ पश्चिमी तटबंध पर पैनक दबाब बढ़ी गेल अछि, जाहिसँ तटबंध म' कैको जगह रिसाव शुरू भ' गेल अछि। यदि रिसाव पर काबू नहि पाएल गेल तेँ तटबन्ध टुटला सँ बिरौल अनुममण्डल संगे संग गौडाबोरामक सैकड़ों गाम म' बाढ़िक पैन घुसी जाएत जाहिसँ जान माल के संगे संग फसल सेहो बर्बाद होएत।
बेनीपुर प्रखंड केर युवा समाजसेवी आओर पूर्व कार्यकारणी सदस्य दरभंगा भाजपा राकेश कुमार ठाकुर उर्फ सोनू ओनहियो अप्पन कोष सँ सदिखन अप्पन समाज, अप्पन क्षेत्रक लेल 24 घंटा मुसीबत म' ठाढ़ रहैत छथि। हुनकर एखुनका काज सराहनीय अछि।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
रविवार, 12 फ़रवरी 2012
गजल--अमित मिश्र
जा धरि चलै छै साँस हम्मर सामने रहू , केहनो हो मौसम फुल गमक नै छोड़ै छै ,
प्रेमक गाछ कए फुल छी गमकौने रहू , लोग कतबो दुषित करै छै पर्यावरण ,
सुर्य-चान उगबे करतै समझने रहू , जौँ हटि जायब प्रियतम अहाँ सामने सँ ,
हमरा संग सिनेह हारत , जीतौने रहू , ऐ वालेंटाइन देखा दियौ प्रेमक तागत ,
नभ सँ भू धरि प्रेम जाम छलकौने रहू काँट इ जमाना छै सिनेह गुलाबक फुल ,
"अमित " नदी कए दुनू कात सम्हारने रहू . . . । । अमित मिश्र


text:
नाटक: "जागु"
दृश्य:तेसर
समय:भोर
(विष्णुदेव दालान में कुर्सी पर बैस अख़बार पढैत छथि, तहने अकबर
मियां के प्रवेश )
अकबर:: राम! राम !! विष्णुदेव भाई ....
विष्णुदेव::(ध्यान तोडैत )...ओ अकबर भाई ! अस्सलाम अलैकुम ! अरे , अहाँ त' दुतिया के चाँद भ' गेल छी ! कतअ नुका रहल छलौं
? आऊ, बैसू-बैसू (अकबर कुर्सी पर बैसइत छथि )...अओर हाल-समाचार सुनाऊ | कनियाँ आ धिया -पुता सभ ठीक छथि ने ?
अकबर:: हाँ ....! (चिंतित मुद्रा में ) एखन तइक त' ठीक छथि
, मुदा.....
विष्णुदेव:: ....मुदा की ? कोनो विशेष गप ??
अकबर:: भाई ! हम रोजी -रोटी कें जुगार में अपन मातृभूमि छोइड़
मुंबई गेल छलौं , मुदा, ओतअ त' साम्प्रदयिक्ताक आगि में समूचा शहर धू-धू क ' जरि रहल छै ! लोक सभ रक्त पिशाचू बनल अछि !
कतेकों लोक अकाल काल कें गाल में समां गेल ! कतेकों घर सँ बेघर भ' गेल ! कतेकों बच्चा अनाथ भ' गेल ! कतेकों
नारी विधवा भ' गेली !....भाई ! हमरा त' डर लागि रहल अछि --कहीं ई आगि मिथिलांचल के
सेहो ने जराए दाए ?
विष्णुदेव:: (भावुक आ संवेदनशील भाव )..नै भाई, नै ! हम मिथिलावाशी एतेक निष्ठुर आ निर्दयी नै छी ! जेहन हमर बोली मीठ
अछि , तेहने कोमल आ स्नेहमयी ह्रदय अछि
!...हाँ , कहिओ -काल भाई-भाई में टना-मनी भ' जाइत अछि , मुदा, एहि कें अर्थ इ नै जेँ हम एक -दोसरक घर फूँकि देब !!
अकबर:: से त' ठीके कहै छी भाई | हम मिथिलावाशी सदा सँ 'शांति
आ प्रेम ' कें पूजारी रहलौंहाँए | एतअ सीता सन बेटी जन्म लेली , जेँ नारी हेतु आदर्श
थिक | राजा जनक 'विदेह' कहबैत छलाह अर्थात राजा होइतो ' माया सँ मुक्त छलाह ' | प्रजा
हेतु स्वयं ह'र जोतलाह | एतअ कें अन्न-पानि ततेक पोष्टिदायक आ बुद्धिवर्धक छल, जेँ विद्वानक भरमार छल | मुदा, |आब
लागि रहल अछि जेँ एतौ राक्षस आ अमानुष प्रवृति कें लोक जन्म ल' रहल अछि !!
विष्णुदेव:: इ सत्य थिक जेँ किछु लोक आगि लगा अपन हाथ सेकबा में लागल रहैत अछि
....
अकबर:: ...त' भाई ! एहन लोक सँ समाज कें कोना बचाएल जाए ? कारण ! अशिक्षा आ गरीबी
कें अन्हार चारू दिश पसरल अछि ! एहि कें लाभ उठा समाजक दुष्ट व्यक्ति भाई-भाई कें लड़ा
दैत अछि !!
विष्णुदेव:: याह त' सभ सँ पैघ समस्या थिक ! यावत लोक शिक्षित नै होएत तावत एकर
पूर्ण रूपेण समाधान संभव नै |
अकबर:: भाई ! की मात्र पढि-लिख लेला सँ व्यक्ति शिक्षित भ' जाइत अछि ?
विष्णुदेव:: नै, कदापि नै ! शिक्षाक अर्थ थिक प्रेम, सहयोग , ज्ञान आ अनुशासन
| जँ एही में सँ एकौटाक आभाव होएत त' शिक्षा पूर्ण नै भ' सकैत
अछि । जेना आहि -काहिल देखबा में अबैत अछि --बहुतों डॉक्टर , वकील ,
कलेक्टर आदि बहुते पढ़ल -लिखल छथि, मुदा , अनेकों असामाजिक क्रिया -कलाप
में लिप्त रहैत छथि , जाहि सँ समाज के अनेको हानी होइत छै ।
अकबर::
....अर्थात लोक के जागरूक होएबाक जरुरत अछि । लोक के इ बुझअ पड़तै कि जँ
एक भाई के घर जरतै त' दोसरों के घर में आगि लगतहि । जँ एक कें नैन्ना
भूखे कनतै त' दोसर कें कोना नींद हेतहि !!
विष्णुदेव::
बिल्कुल सच कहलौं ! हम पूछै छी ---जँ गाम में आगि लागैत अछि, केओ बीमार
पडैत अछि , बाहिर अबैत अछि ---तखन के काज अबैया ? अपने भाई आ समाजक लोक ने !
त' फेर कियाक हम कोनो नेता आ असामाजिक व्यक्ति कें बहकाव में आबि अपन '
वर्तमान आ भविष्य ' दूनू ख़राब क' लैत छी ?
अकबर::
हाँ भाई ! यावत लोकक बिच सामंजस नै होएत , तावत व्यक्ति आ समाज कें पूर्ण
विकास संभव नै अछि !! (लम्बा सांस लैत )...ओना हम जाहि काज सँ आएल छलौं गप
करबा में बीसैरे गेलौं ! ..भाई , काहिल ''ईद'' थिक , अपने सपरिवार सादर
आमंत्रित छी ...जरुर आएब ।
विष्णुदेव:: अवश्ये! अवश्ये!!
अकबर:: (कल जोइर )...तखन आब आज्ञा दियअ ...।
प्रस्थान (पर्दा खसैत अछि )
दृश्य: तेसर (समाप्ति)


text:
मैथिली किस्सा: एक समयक बात अछि, कोशी नदीके किनारे एगो गुरु अपन चेला चिंतामणि के संग कुटिया बना के रहय छैलैथ। एक दिन गुरु आ चेला दुनु गोटे तीर्थयात्रा पर निकललाह। बहुत दूर चलला पर दुनू गोटे एगो अनजान नगर में पहुँचलाह।
नगर पहुँचला पर एगो बगीचा में खोपड़ी बना के बैसलाह। दुनु आदमी केँ भूख लागि गेल छलनि त गुरु अपन चेला चिंतामणि के एक रुपया द के कहलखिन जे बजार से कोनो बढ़िया सब्जी ल आ। चिंतामणि रुपया ल के बजार पहुँचल आ सब्जी सब के रेट पूछह लगलाह।
चिंतामणि के इ देख के बहुत आश्चर्य भेल जे बजार में प्रायः सब सामान एक टके सेर के रेट से बिकाइ छल, सब्जी, दूध, दही आर मिठाई भी सब ऐके रेट छल। चिंतामणि एगो मिठाई के दोकान पर गेलाह आ दोकानदार सँ पूछलखिन्ह जे- इ मिठाई के की रेट छै, अहाँ कतेक पाई लेब?
दोकानदार कहलकनि- हम अहाँ सँ एक रुपया सेर के हिसाब सँ मिठाईक रेट लेब। चिंतामणि सोचलथि जे ई नगरी सबसँ सस्ता छैक, अहि सँ सस्ता दोसर ठुम सामान नय मिलत। ओ ओत से ठेर रास मिठाई किन के गुरूजी के पास एला आ बजार के सब समाद कहलखिन।
इहो पढू : मैथिली किस्सा – “बगिया के गाछ”
चिंतामणिजी गुरूजी सँ कहलखिन गुरूजी हम अहि नगरी मे रहब कियेकी अहिठाम सब किछ बहुत सस्ता भेटैत छैक अहि सँ सस्ता दोसर नगरी मे नञि भेटत आर भोजन सेहो बहुत स्वादिष्ट होइत अछि। चिंतामणि के बात सुनि के गुरूजी ध्यानमग्न भ के कहलखिन- चिंतामणि ई नगरी से दुनु आदमी के जते जल्दी भ सके बिदा भ जेबाक चाही। ई अंधेर नगरी ऐछ अहि ठाम के राजा महा चौपट आर मुर्ख ऐछ।
गुरुजी कहलखिन- चिंतामणि अहाँ अहिठाम नञि रहू कियेकी अहि नगरी मे भारी संकट आबय बला अछि। अहाँ केँ अपन जानक बलिदान देबय पड़त। लेकिन चिंतामणि गुरुक बात नञि मान्अलथि ओ कहलक गुरुजी अहाँ के आज्ञा होय त अहिठाम किछ दिन रैह जाऊं।
गुरुजी कहलखिन- ठीक छै किछ दिन बढ़िया भोजन खा पी क सेहत बना लिय। ई कैह के गुरूजी ओत से बिदा भ गेला। चिंतामणि केँ अहिनगरी मे बहुत सुख आर आनंद आबय छलनि। रोज भोर के नगर में भिक्षा मांगै लेल जाय छलैथ आ एक दू रुपैया जे होय छलैन ओय से खूब मिठाई खरीद के खाय छलैथ। टके सेर के भाव से खाना मिलै छल तहि सँ खा पी क बहुत मोटाक सिल भ गेलथि।
ऐ तरह समय बितलगेल भादव के महिना सेहो आबिगेल छल, कोसी नदी मे बाढ़ि सेहो आबी गेल तहि सँ कतेक गाम सेहो दहा गेल छल, ओही नगरीमे सेहो पानि आबिगेल छल। ओय नगर में एगो मंगला नाम के आदमी रहै छल, एक दिन बाढ़ि में मंगला अपन जान बचबैक खातिर अपन घर-आँगन छोड़ि के भागिगेल आ बच्चा सभ के सेहो घर में छोड़िक चलि गेल छल। ओकर घर-द्वार सभ खसि पड़ल ताहि सँ ओकर बेटाक मृत्यु भ गेल छलय।
ई बात पूरा नगर मे सोर भ गेलय जे मंगला अपन जान बचबै के खातिर अपन बेटाक बलिदान द् देलक ई बात ओही नगरी के राजा क खबर भेलनि त राजा तुरंत अपन सेनापति सँ कहलखिन जे मंगला क खोजि क ला हम ओकरा फाँसीक सजा देब ओ बहुत जुर्म केलक हन।
इहो पढू : मैथिली किस्सा – ‘गोनू झा’ के स्वर्ग से बजाहट
सेनापति मंगलाक खोजि के राजदरवार मे पेस केलक, ओकरा सँ राजा कहलखिन रोऊ मंगला तू ई गलती किये करले? मंगला बाजल- हजूर हम त कुनू गलती नञि केलहुँ, हम त बच्चा के छोड़िये टा क भगलहुँ ई गलती त राजमिस्त्री केलक जे हमर घर के छत ठीक सँ नञि बनेलक।
राजाक हुकुम भेलनि जे जल्दी सँ जल्दी राजमिस्त्री केँ दरवार मे पेस करलए जे ओ बड गलती केलक जे कच्चा मकान बनेलक।
दोसर दिन राज मिस्त्री राजदरवार मे हाजिर भेलाह ओ राजा सँ कहलखिन हजूर गलती हम नञि केलहुँ, हम तँ छते टा बनेलहुँ, गिलेबा ख़राब त हमर हेल्फर चुनचुनमा केलक आब अहीं कहू हमर कतय गलती अछि।
राजा फेर सेनापति केँ आदेश देलखिन जे चुनचुनमा केँ जल्दी बजाक लाऊ। तेसर दिन चुनचुनमा राजदरवार मे हाजिर भेल। राजा हुनका सँ पुछलखिन जे रोऊ चुनचुनमा तू एहेंन गलती कियेक करले…?
चुनचुनमा बाजल हजूर सभटा गलती हमही नञि केलहुँ गलती तँ ओही मईटो मे छल जे ओ मईट बलुवाहा छल तैयो हम मज़बूरी मे गिलेबा बनेलहुँ कियेकी हमरा पाई के बहुत जरुरत छल। इहे हमरा सँ गलती भेल। आब हजूर हमरा अहां जे सजा दी सभ हमरा मंजूर अछि।
इहो पढू : गोनू झा के माँ कालीक साक्षात दर्शन
राजा चुनचुनमा के फाँसी के सजा सुनेल्खिन। राजा चंडाल केँ चुनचुनमा के लेल फाँसीक फंदा तैयार करे के आदेश देलखिन चंडाल फाँसीक फंदा अपन हिसाब सँ तैयार केलक, चारिम दिन चुनचुनमा केँ फाँसी के फंदा पर चढ़ाओल गेल। फाँसीक फंदा लम्बा-चौरा छल, चुनचुनमा बहुत दुबर पातर ताहिसँ ससरिके फाँसीक फंदा सँ निचा उतरि गेल आ बगल मे जा कए ठाढ़ भ गेल।
सब कियो टकटक देखते रहि गेल। चंडाल चुनचुनमा केँ दुबारा फाँसीक फंदा पर चढ्बए लागल। मुदा राजा ओकरा मना क देलखिन।
राजा क हुकुम भेलनि जे चुनचुनमा केँ दुबारा सजा नञि हेतनि कियेकी राजदरवारक नियम होइत अछि जे एक आदमी केँ सजा एके बेर होइत छैक। ताहि दुवारे अहि फंदा पर ओकरा सजा भेटतनि जकर गरदनि अहि फंदा मे ठीक सँ बैसतैक। राजा सेनापति केँ आदेश देलखिन जे अहाँ आसपास से फंदा क हिसाब सँ कुनू आदमी पकड़ि क लाऊ जे मोट-सोट होय, हम ओकरा फाँसीक सजा देबय।
सेनापति पूरा राज मे घुमल हुनका चिंतामणिक घर पर नजर गेल, तखन चिंतामणि घर के बाहर में तेल-मालिश आ कसरत करैत छलाह। सेनापति के चिंतामणिक गरदनि फंदाक हिसाबे सही बुझेलनि। राजा केँ जे आदेश रहनि से ओ चिंतामणि सँ सुनेलखिन। राजाक आदेश सुनि कए चिंतामणि बहुत चिंतित भेलाह, ओ सोचए लगलाह की आब हम की करी चारू दिस हुनका किछ नञि सुझैत छनि। तखने हुनका गुरूजीक बात याद परलनि ओ सोचलथि जे आब हमरा अपन जानक बलिदान सँ गुरुवेजी टा बचेताह दोसर कियो नञि। चिंतामणि गुरुजीक ध्यान करए लगलाह।
बनदे बोदमयंनितयंग गुरुर शंकर रूपनं! यमासर्तोही बक्रोपि चन्द्रः सरबस्तर बन्देयेत!!
गुरुर ब्रह्मा गुरुर विष्णु गुरुर देवो महेश्वर:! गुरुर साक्षात् परम ब्रह्म तस्मै श्री गुरुवे नम:!!
अखंडमंडलाकारंग व्याप्त येनग चराचरम! तत्पदं दर्शितंग तस्मै श्री गुरुवे नम:!!
अज्ञान तिमरामिराधस्य ज्ञानानां शलाकय:! चक्षुरपितयेंग तस्मै श्री गुरुवे नम:!! इत्यादि।।
चिंतामणिक स्मरण केला सँ गुरूजी केँ अचानक याद अलयनि जे हमर चेला चिंतामणि काफी संकट मे फसल छथि। हुनका अहि संकट सँ उबारनाय हमर धर्म अछि। गुरूजी फेर ओही नगरी मे वापस आबि गेलाह आ चिंतामणि सँ हुनकर वार्तालाप सेहो भेलनि। गुरूजी सब बात सँ अवगत भेला के बाद चिंतामणि केँ बोल भरोस देलखिन जे अहाँ चिंता जूनि करू हम आबि गेल छी। आब हम जेना कहै छी तहिना करू।
इहो पढू : मैथिली किस्सा – गोनू झाक पुरस्कार
सेनापति चारिम दिन चिंतामणि के राज दरवार मे हाजिर केलक। राजा हुनका फाँसी के सजा सुनेलकनि। तखने गुरूजी राजा सँ अर्जी केलनि हे राजन चिंतामणि एखन नवयुवक छथि हम बृध सेहो भ गेल छी आ अहि फंदा मे हमर गरदनि ठीक सँ बैसतैक ताहि दुवारे अहाँ हमरा फाँसी के सजा दिअ। ओमहर चिंतामणि सेहो कह लागल जे नय-नय पहिले हमरा फाँसी के सजा दिअ।
चंडाल के एक तरफ गुरूजी फाँसी दै के लेल माइर करै छलैथ दोसर तरफ चिंतामणि। ई देख के राजा कहलक- “कि बात छै? फाँसी के नाम सुनि के सब बेहोश भ जाय छै आ अहाँ दुनू गोटा आपसे में माइर क रहल छी।” गुरूजी त एहि फिराक में छलैथ ओ कहलखिन हमरा फाँसी के सजा दिअ जे हम अहि फाँसी पर चढ़ि क स्वर्गलोक चलि जायब जाहिसे हमर तीनो लोक मे जय-जय कार होमए लागत। आ एखुनका मुहूर्त भी बढ़िया अछि एखन जे फाँसी पर चढ़त ओकरा अगला जनम में अहाँ के राज्य से पांच गुना नमहर राज्य मिलत।
ई बात सुनि कए राज दरवार मे जतेक लोक सभ बैसल छल सब कियो बेरा-बेरी राजा सँ अर्जी आर विनती केलथि जे हे राजन अहि फाँसी पर चढ़ि क हम स्वर्गलोक जायब, जाहिसँ हमर जय-जय कार तिनोलोक मे होयत। राजा जे छल उ एक नंबर के लालची भी छल।
ई बात सुनि क राजा अपना मोन मे विचार केलथि जे कियेक नञि हमही अहि फाँसी पर चढ़ि क स्वर्गलोक चलि जाइ जे हमर जय-जय कार तीनो लोक मे होयत। राजा झटसं अपन गद्दी सँ उतरि क फाँसी क फंदा मे जा क लटकि गेलाह आ चंडाल केँ आदेश देलखिन जे फाँसी केँ उठा दे।
सब कियो टकटक देखते रहि गेल आ राजा यमलोक चलि गेलाह। तै के बाद गुरूजी आ चिंतामणि ओत से खिसैक गेलाह। अहि दुवारे कहल गेल अछि “अंधेर नगरी चौपट राजा, टके सेर भाजी टके सेर खाजा।”
➥ बाल किस्सा और पढ़ैय के लेल क्लिक करू।
(Read all latest Maithili News, Kids Stories News Headlines in Maithili and Stay updated with Maithili Samachar)


text:
शाकाहार
- शाकाहारी खाद्य पदार्थसभ क किस्मसभ क लेल, शाकाहारी भोजन देखी। जानवरसभ मे वनस्पति आधारित आहार के लेल शाकाहारी देखी।
दुग्ध उत्पाद, फल, सब्जी, अनाज, बादाम आदि, बीज सहित वनस्पति-आधारित भोजन के अभ्यास क शाकाहार कहैत अछी। शाकाहारी व्यक्ति मांस नै खाएत अछी, एहीमे रेड मीट अर्थात पशुसभक मांस, शिकार मांस, मुर्गे-मुर्गियां, मछली, क्रस्टेशिया या कठिनी अर्थात केंकड़ा-झींगा आदि आर घोंघा आदि सीपदार प्राणी शामिल अछी; आर शाकाहारी चीज़ (पाश्चात्य पनीर), पनीर आर जिलेटिन मे पावै जाए वाला प्राणी-व्युत्पन्न जामन जेना मरल गेल पशुसभक के उपोत्पाद से बनल खाद्य से सेहो दूर रैह सकैत अछी।[१][२] हालाँकि, एकरा या अन्य अपरिचित पशु सामग्रिसभ क उपभोग अनजाने मे करि सकैत अछी।[३]
सन्दर्भ सामग्रीसभ[सम्पादन करी]
- ↑ परिभाषाएं सूचना शीट, शाकाहारी सोसाइटी, 2 मई 2010 क पुनःप्राप्त.
- ↑ Forrest, Jamie (दिसम्बर १८, २००७), "Is Cheese Vegetarian?", Serious Eats, अन्तिम पहुँच ९ जुलाई २०१०।
- ↑ "Frequently Asked Questions - Food Ingredients", Vegetarian Resource Group, अन्तिम पहुँच ९ जुलाई २०१०।


text:
रवि दिन की सभ नहिं करी
मिथिला मे प्राचीनकालक सदाचारक लेल सरोज-सुन्दर नामक एकटा अति संक्षिप्त पोथी अछि, जाहिमे सभ वर्णक लेल किछु आचार पालन करबाक प्रसंग आएल अछि।
एहिमे सँ बहुतो एहन तथ्य अछि जे आइयो बूढलोकनिक मुँहसँ सुनैत छी। ओ लोकनि एकर पालनो करैत छथि।
मगध क्षेत्रक परम्परा अछि जे ओ लोकनि बृहस्पति दिन माछ-माँस नै खाइत छथि। मिथिलाक परम्परा मे रवि दिन ई वर्जित अछि। तेँ ई स्पष्ट अछि जे सरोज-सुन्दर नामक ग्रन्थ मिथिलाक अपन परम्पराक वस्तु थीक।
एहि ग्रन्थक आरम्भमे सभसँ पहिने कहल गेल अछि जे रवि दिन कोन कोन वस्तुक सेवन नै करी। एखर मूल श्लोक तथा अनुवाद एना प्रस्तुत अछि।
क्षौरं तैलं जलञ्चोष्णमामिषं निशि भोजनम्।
रतिं स्नानञ्च मध्याह्ने रवौ सप्त विवर्जयेत्।।2।।
ई सात टा काज रवि दिन नै करी- 1. केश कटाएब, 2. तेल लगाएब, 3. गर्म पानि, 4. मांस-भक्षण, 5. रातिकेँ भोजन, 6. मैथुन आ 7. मध्याह्न स्नान। एतए बुझबाक थीक जे पहिने लोक तीन बेर स्नान करैत रहथि। प्रातःकाल, मध्याह्न काल तथा सन्ध्या काल। एहि तीनू बेर स्नान कए सन्ध्या करैत रहथि। ई त्रिकाल स्नान आ सन्ध्याक विदान मिथिलेमे नहिं, सम्पूर्ण आर्यावर्त मे छल।
आमिषन्निम्बकाष्ठानि तप्तवारि हरीतकी।
तैलमामलकीस्नानं वर्जयेद्रविवासरे।।3।।
दोसर ठाम कहल गेल अछि जे 1. मांस भोजन, 2. नीमक दतमनि, 3. गर्मजल, 4. हरीतकी (हरीर) खाएब, 5. तेल लगाएब आ 6. धात्रीकेँ थकुचि माथमे लगाए स्नान ई काज रवि दिन नहि करी।
अन्यच्च
आमिषन्निम्बपत्राणि तप्तवारि तथा स्त्रियः।
सप्तजन्म भवेत्कुष्ठी भुक्त्वा च रविवासरे।।4।।
आन ठाम कहल गेल अछि जे- 1. मांस-भोजन, 2. नीमक पातक सेवन, 3. गर्म जल, 4. स्त्री-सेवन तथा 5. भोजन कए सात जन्म धरि कुष्ठ रोगसँ ग्रस्त होई।
धात्री-स्नानक विधान
उपर्युक्त वर्जनाक बीचसँ एकटा विशेष विज्ञान झलकैत अछि जे आमलकी अर्थात् धातरीकेँ थकुचि माथ पर लगाए स्नान करबाक प्रथा प्राचीन कालमे छल। एकरा धत्री-स्नान सेहो कहल गेल अछि। धर्मशास्त्रीय ग्रन्थमे एकर बड़ महत्त्व छैक। पद्मपुराणक उत्तर खण्डसँ धात्री-माहात्म्यक उल्लेख करैत वाचस्पत्यम् मे धात्रीशब्दक व्याख्या करैत कहल गेल अछि जे धात्री माय जकाँ रक्षा करैत छथि। एकरा थकुचि माथ पर लगाए सभ दिन स्नान करी। मुदा अमावस्या, अष्टमी, नवमी, रवि देन आ संक्रान्ति दिन एकर प्रयोग नहि करी।


text:
नवका- पुरनका लेख सर्च करु...
एहि देश मे कहिया धरि मरैत रहत बिहारी
पिछला एक माह स जातिक आधार पर मतदान करि रहल लोक मे एक बेर फेर बिहारीपन जागि गेल अछि। छठि क मौका पर जखन बिहार मे अपराध बंद रहैत अछि, तखने असम मे एक बेर फेर 30टा बिहारी कए हत्या करि देल गेल। प्रतिबंधित संगठन नेशनल डेमोक्रेटिक फ्रंट ऑफ बोडोलैंड (एनडीएफबी) क सदस्य पिछल तीन दिन मे करीब 30 गोटे कए केवल एहि कारण स मारी देलथि जे ओ नौकरी तकबा लेल असम गेल छलथि। एहि ठाम छिटपुट हमला क दास्तां त काफी लंबा अछि। कई बेर एहि ठाम बिहारी कए गाजर-मूली जेकां काटल गेल अछि। जेकरा मारल गेल, ओकर केवल एकटा दोष छल जे ओ बिहारी छल आ अपन देस से दूर देश मे रोजगार तकबा लेल गेल छल। 10 साल पहिने असम मे अल्फा बिहार क 70टा कामगार कए मौत क घाट उतारि देने छल। ओकर बाद रेलवे क नौकरी क लेल परीक्षा देबा लेल गेल बाहरी आवेदक पर हिंसक हमला भेल। अल्फा बिहारी कए ओहि ठाम स निकलि जेबा लेल कहैत रहल अछि।
एहि घटना स लोक मे आतंक स्वभाविक अछि। सब बेर जेकां एहि बेर सेहो असम क मुख्यमंत्री कठोर कार्रवाई क घोषणा केलथि अछि। एहि हत्या कए कांग्रेस सरकार एक बेर फेर कानून-व्यवस्था क मामला बता कए दबा देबाक प्रयास मे अछि, मुदा एकरा केवल कानून-व्यवस्था स जोड़ल नहि जा सकैत अछि, किया कि एहन घटना कांग्रेस शासित आन राज्य मे सेहो होइत रहल अछि आ आब इ एकटा निश्चित पैटर्न बनी चुकल अछि। कांग्रेस हरदम एहि पर कार्रवाई करबा स पाछु हटैत रहल अछि। किया कि एहन भावना आइ सत्ता क कुंजी बनि चुकल अछि। असम क तरुण गोगोई सरकार सेहो विलासराव, अशोक चव्हाण स अलग नहि छथि। हुनको पर आरोप लगैत रहल अछि जे सरकार एनडीएफबी क गतिविधि क अनदेखी केलथि, जेकर नतीजा आइ बिहरी कए भुगतए पड़ि रहल अछि।
भूमिगत संगठन द्वारा मारल गेल लोक मे ओहन बिहारीक संख्या सेहो काफी अछि जे पिछला तीन पीढी स असम मे रहि रहल छल। ओ मजदूरी करैत छल, खेती करैत छल या फेर अपन छोट-मोट व्यवसाय चलबैत छल। अपन घर स दूर कहुना खा-पी लैत छल। स्थानीय समाज क संग ओ घुल-मिल गेल छल आ एक तरह स वृहत्तर असमिया समाज क अंग बनि चुकल छल। खास गप इ सेहो देखल गेल जे अपना कए बिहारी कहबा स बचबाक बावजूद इ समाज असम क राजनीति मे बहुत कम दिलचस्पी लैत छल आ राजनीतिक अधिकार क बारे मे नहि सोचैत छल। एहि लेल असम मे बिहारी क कोनो वोट बैंक नहि बनि सकल। एहि लेल बिहारीक हत्या क बाद कांग्रेस क सरकार या प्रशासन क स्तर पर कोनो प्रभाव नहि पड़ैत अछि। राजनीतिक स्तर पर हाहाकार नहि मचैत अछि। बिहारी एकटा अनाथ जमात बनल अछि जे कांग्रेस सरकार क रहमोकरम पर जी रहल अछि। राज्य सरकार क सक्रियता तखन सामने अबैत अछि जखन बिहार या झारखंड स कोनो नेताक बयान अबैत अछि। मुदा एहि बेर सब चुप छथि। झारखंड स सालखन मुर्मु कए छोडि कोनो नेता बयान देबा लेल सामने नहि आबि सकला अछि। बिहार मे चुनाव अछि, मुद्दा बहुत अछि मुदा बिहारीपन ककरो लेल मुद्दा नहि अछि। राहुल राज क हत्या कए सब बिसरी गेल। राहुलक हत्या करिनिहार मुंबई पुलिस कए क्लीनचिट देनिहार राकांपाक नेता खुलेआम बिहार मे प्रचार करि रहल छथि, राकांपाक उम्मीदवार सेहो चुनावी मैदान मे छथि। नीतीश कुमार अपराधी आ जातिक आधार पर भाषण देबा मे इ बिसरी गेलाह जे राज्यक बाहर केवल बिहारी जाति अछि। जूता स ल कए गोली खेनिहार तक बिहारी होइत अछि न कि भूमिहार या कूर्मी या फेर यादव। लालू आ पासवान कहियो एहि तरहक मुद्दा पर गंभीर नहि भेलाह। हुनका स इ उम्मीद सेहो कियो नहि करैत अछि। जहां तक कांग्रेसक सवाल अछि ओकरा लेल बिहार ओहने राज्य अछि जेहन अमेरिका लेल भारत। कहबाक मतलब इ जे कांग्रेस बिहारक हित तखने साधत जखन बिहार मजबूत होएत। कमजोर आ गरीब बिहार कांग्रेस लेल कहियो गंभीर मुद्दा नहि भ सकैत अछि। देखल जाए त कांग्रेस जाहि राज्य मे सत्ता मे अछि ओहि राज्य मे बिहारी पर सबस बेसी हमला भ रहल अछि। राहुल गांधी बिहार मे जा कए कहैत छथि जे अगर बिहार विकास कए रहल अछि त लोक बाहर किया जा रहल अछि। राहुल गांधी बिहार क जनता कए एतबा मूर्ख किया बुझैत छथि पता नहि। पलायन त पंजाब स सेहो भ रहल अछि, दुनियाक सब कोन मे पंजाबी बिना पलायन कए पहुंच गेल। राहुल गांधी इ बेता स सेहो कन्नी काटि लैत छथि जे अगर भारत विकास कए रहल अछि त भारतीय ऑस्टेलिया किया जा रहल छथि, जाहि ठाम पीटल जा रहल अछि। कांग्रेस जहिया धरि चाहत बिहारी मरैत रहत आ एकरा एकहि तरह स रोकल जा सकैत अछि आ ओकरा लेल एकटा मजबूत बिहारक निर्माण करए पडत। आशा अछि नीतीश कुमार आ लालू प्रसाद दूनू नेता इ बुझबा लेल तैयार हेता नहि त हम एहिना मरैत रहब।
www.esamaad.com
1 टिप्पणी:
Jaa dhari hum sab bihari ekmat aur ektrit nahi hoyab jati-pratha aur apan aan ke bhawna se nahi uthab tabe dhari hamrasab ke ahina satayal jayat hatya kayal jayat ekra lel hamra hisab se eketa matra achhi sabse pahine ham sab ek mat ho okra baad sab kiyo apan hisab se ekra lel andolan kartah sahitkar kabita ke madhyam se Patrakar media me ekra jor sor se utheta aur rajniti party par dabab bau je jahi se hamar awaj dilli dhari pahuchay akhan samay seho neek achhi sheetkalin adhiweshan chali rahal achhi.जवाब देंहटाएं
Matra hamrasab ek ber jabwak achhi desh astra par andolan karwak achhi takhan kakro majal nahi achhi je bihari par haath ki jawano chalewak prabas karat


text:
उजुङ कुलोन राष्ट्रिय निकुञ्ज
उजुङ कुलोन राष्ट्रिय निकुञ्ज एक युनेस्को विश्व सम्पदा क्षेत्रमे जोडएल अछि ।[२]
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ Forestry statistics of Indonesia 2007, retrieved 20 May 2010
- ↑ http://whc.unesco.org/en/list/608
बाह्य जडीसभ[सम्पादन करी]
- इन्डोनेसियाक विश्व सम्पदा क्षेत्रसभक सूची सँ सम्बन्धित मिडिया विकिमिडिया कमन्समे सेहो अछि।
- उजुङ कुलोन राष्ट्रिय निकुञ्ज सँ सम्बन्धित मिडिया विकिमिडिया कमन्समे सेहो अछि।
- उजुङ कुलोन राष्ट्रिय निकुञ्ज विकिभोएज सँ यात्रा सहयोगी
- युनेस्को


text:
बैद्यनाथ मिश्र ‘ यात्री ’ , राजकमल चौधरी, हरिमोहन झा , पं. गोविंद झा , चंद्रनाथ मिश्र ‘ अमर ’ आदि – मैथिली साहित्य मे अलग – अलग विधा सभ मे लिखैत रहलाह अछि आ चर्चित सेहो भेलाह । जेना – ‘ यात्री ’ जतेक पैघ कवि भेलाह ओतबे सम्मान हुनका गद्य रचना मे सेहो भेटलनि । यैह गप्प हरिमोहन झा, राजकमल चौधरी आदि लेल सेहो कहि सकैत छियनि , मुदा उदय नारायण…आगू पढू...
पनरह किलोमीटरक बाट पार कयलाक बाद राम पदारथ पाठकक मोन बन्हयलनि। भरोस भेलनि जे मित्रक जन्मदिनक आयोजनमे समय पर उपस्थित भ ' सकताह। अगिला दू दिन छुट्टी छनि। तेँ ओहि दिन आधा दिनक बाद औफिस सँ बहरा गेल छलाह। साहेबक मूड नीक छलनि मने। तेँ हुनका छुट्टी द ' देलखिन। मुदा , अपन हिस्सकक अनुसारे कहिए देने रहथिन जे औफिसक काज सभ ओरिया क ' जाथि। ओ साहेब केँ कहने…आगू पढू...
1. प्रेम करबाक आश्वासन ज्ञात अछि हमरा एक दिन नहि रहब हम आ हमर मोनक संग ध्वस्त भऽ जायत हमर संसार तखन हमरा पर हमर अनुपस्थिति मे नोर बहायत लोक विरोधियो करत हमर प्रशंसा तुष्ट करत अपन निर्विरोध अहम् केँ मृत्यु केँ पाग पहिरबैत लोक कियैक हुसि जाइत अछि जीवन मे कियैक नै क' पबैत अछि प्रेम जखन कि बुझैयै लोक घृणाक कुंड मे उबजुब करैत ओकरा प्रेमे तऽ उबारने छैक बेर-बेर पता नै …आगू पढू...


text:
आओर होएबो किएक नहि करथिन्ह मास दिन पहिने सं तैयारी सेहो भs रहल छल. तीन दिन तक चलल एहि बिहार दिवस उत्सव मे सभ तरहक कार्यक्रम के समावेश कएल गेल छल. कतहुं बच्चा सभ के प्रतियोगिता भेल त कतहुं हंसी-ठहाका के महफिल जमल . कतहु कवि गोष्ठी त कतहुं जागरुकता कार्यक्रम. कतहुं पवन कार्टून बनाबय के गुर सीखाबय छलखिन्ह त कतहुं गीतनाद आओर कतहुं नाटक भs रहल छल. मुदा हर ठाम बिहार सं जुड़ल संदेश. किछ ठाम अपन-अपन क्षेत्र के जानकार... विशेषज्ञ लोकनि बिहारक इतिहास के बारे मे लोक के जानकारी द रहल छलखिन्ह. तरह-तरह के कलाकृति के माध्यम सं सेहो बिहारक जानकारी देल गेल. एहिठाम शांति स्तूप... नालंदा...राजगीर...बौधगया आओर दोसर धरोहर के कलाकृति बना लोक के सामने राखल गेल. पोस्टर आओर पेंटिंग के जरिए सेहो लोक के अपन लोककला... संस्कृति सं परिचय कराएल गेल. मधुबनी पेंटिंग... टिकुली कला...आओर दोसर लोक कला के सेहो नीक ढंग से लोक के बताएल गेल.
बिहार दिवस उत्सव लोक मे बिहारी स्वाभिमान जगाबय मे सफल रहल. लोक सभ मे एक बेर फेर सं बिहारीपन के भाव जगल. लोक सभ एहिठाम सं मन मे ठानि कs अपन-अपन घर विदा भेलखिन्ह जे आब जतेक मेहनत करय पड़य हम बिहार के आगां लs जाक छोड़ब. अपन आबय वाला नेना-भुटका के एकटा सुनहरा भविष्य द क छोड़ब. पिछला किछ साल मे बिहार भने किछ पाछा चलि गेल होए. केंद्रक उपेक्षा के कारण... राजनीतिक पक्षपात के कारण भने बिहार देश मे सभ सं पिछडैत चलि गेल होए... आब नहि. लोकक उत्साह देखि त लगैत अछि काश ई बिहार उत्सव सच मे किछ दिन पहिने शुरू भs गेल रहैत.


text:
पुलिसक काज अछि चोर कें पकड़ब मुदा पुलिसे चोरी मे पकड़ाएल अछि. बेसी फटकी नै जेबाक काज अछि, ई अजगुत घटना बिहारक सारण जिला मे भेल अछि. सोशल मीडिया पर एहि मामिलाक वीडियो धरि वायरल भ’ रहल अछि. वीडियो मे साफ देखल गेल अछि जे एक पुलिसकर्मी अपन थानाक गाड़ी मे सं पेट्रोल चोरा रहल अछि. पुलिसकर्मी पुलिसक गश्ती जीप सं पेट्रोल निकालि रहल छल कि कोनो नीक लोक नुका क’ वीडियो बना लेलक आ सोशल मीडिया पर छोड़ि देलक.
फेर त’ वीडियो वायरल होएबाके छलै. कोनो सोशल मीडिया यूजर ई वीडियो सारण एसपी केर पर्सनल मोबाइल पर भेज देलक. सारण एसपी हरकिशोर राय तुरंत ओहि पुलिसकर्मी कें गिरफ्तार क’ जेल पठा देलनि.
इहो देखू: मधुबनीक एहि गाम मे गाछ पर भेटल अजोध अजगर
घटना संबंध मे कहल जा रहल अछि जे पुलिस जिप्सी भगवान बाजार थाना अंतर्गत एक गैरेज मे रिपेयरिंग लेल राखल छल, जतय एक पुलिसकर्मी पेट्रोल चोरी मे लीन छल आ कोनो उकट्ठी एहि अजीब घटनाक वीडियो बना लेलक. वीडियो वायरल होइत-होइत सारण जिला एसपी लग पहुंचि गेल आ फेर जे भेलै से इतिहासे कहल जाए!
Tags: News एन्ने-ओन्ने हालचाल


text:
जीवन आ मृत्युक बीच में ठाड़ युवा लोक गायिका अंशुमालाक कद्रदान कतय नहि अछि. हुनकर दुनू किडनी ख़राब भ गेल अछि. बड़ आ सासुरक लोक हुनका सें आपन दामन छुड़ा लेने अछि. ताहि सें समाज आ सरकारक कोनो जिम्मदारी नहि बनैत अछि की?
बेसी दिन नहि भेल अछि, दू बरख पहिने जिनकर लोक गायकी के कद्रदान पटना से ल क दिल्ली धरि छल. ओ आवाज एखन कतय अछि? अहि आवाजक दम पर पटना विश्वविद्यालय से
ल क दिल्ली विश्वविद्यालय के मिरांडा हाउस अप्पन प्रतिष्ठा कायम राखैत छल. बिहार सरकार हुनकर कला पर इतराबैत छल आ दिल्ली में जखन कहियो बिहारक अस्मिताक गप होयत छल ते ओकरा बचाबैक लेल हुनकर आवाज काफी छल. मैथिली आ भोजपुरी के नब कलाकारक गप होयत छल ते सबहक जुबां पर नाम होयत छल- अंशुमाला.
जिनगी और मृत्यु क जे फासला अछि,, ओहि फासला के बीच आय युवा लोक गायिका अंशुमाला ठाड़ छथिन, क्याकि हुनकर
दुनू किडनी ख़राब भ गेल अछि. मात्र २७ बरख में हुनकर सपना टूटी चुकल अछि. डिप्रेशन में ज़िबी रहल अछि ओ. जिंदगी के रागे जखन दांव पर लागल अछि तखन संगीतक राग कतय से गाबि सकत?
पाय के कमी के कारण हुनकर इलाज नहि भ पा रहल अछि. बेल्लूर से ल क लखनऊ, दिल्ली धरि इलाजक लेल गेल मुदा पाय के दिक्कत हुनका नहियर पटना घुरही लेल मजबूर क देलक. शास्त्रीनगरक मकान हुनकर सिपाही पापाक सरकारी आवास अछि, जतय ओ अप्पन माँक संग रहैत अछि. ओतय हुनकर देखिभाल करय बला कियो नहि अछि.. घर में कियो आउर सदस्य नहि अछि जे हुनका लेल बाहर सें दवा आनि सकै या कोनो एहन सदस्य नहि जे हुनकर छोट सन बच्चा के देखिभाल क सकय. बिहार पुलिस जेहन महकमा में एकटा सिपाहीक आर्थिक हैसियत केकरो से नुकायल नहि अछि. फ़िलहाल हुनकर पिता जहानाबाद जिला में तैनात अछि.
आकाशवाणी के बी ग्रेड कलाकार, पटना विश्वविद्यालय से संगीत में स्नातक, दिल्ली विश्वविद्यालय सें एमए आ एमफिल करहि बाली अंशु करियर के एकटा मुकाम हासिल करय दिस बढ़ल जा रहल रहथिन मुदा हुनकर एकटा डेग हुनकर जिनगी के एहन मोड़ पर पटैक देलक, जेकर आभास हुनका नहि छल.
मिरांडा हाउस के नाम पूरे देश में छै मुदा आय ओतय केकरा सुधि अछि जे क्लास, सेमिनार, समारोह में हुनकर आवाज गुंजित छल, ओ कतय छै.? दिल्ली के नेशनल स्कूल आफ ड्रामा, श्री राम सेंटर आ बल भवन के खुजल आँगन में जाकर गायल| गीतक कद्रदान छल, थपड़ी बजा-बजा के शाबासी दैत छल, ओ कतय छै? ओ संस्था आ ओ लोक कतय अछि जे अपन महफ़िल में अंशु से गवा के गर ऊंच करैत छल? फेर टाटा में भेल छल आल इण्डिया यूथ फेस्टिवल के सेहो ख्याल क लिय, जाहि में नाना पाटेकर सेहो आयल रहथिन. अहि छोट-सन जिनगी में अंशु ऊहो दौर देखने अछि, जखन हुनकर गाबैक बड़ाई करय बला बिहारक राज्यपाल सें ल क प्रधानमंत्री डा. मनमोहन सिंह के कनिया गुरुशरण कौर आ पूर्व राष्टपति एपीजे अब्दुल कालम सेहो छल. सिन्धु दर्शन समारोह में लद्दाख मे लालकृष्ण आडवाणीक आगू अप्पन लोक गायकी पेश केने छल, ई गप किनका ख्याल अछि?
आन लड़की जेहन ओ अप्पन परिवार के गप मानलक. माँ-पिताक मन से ब्याह करलक. दिल्ली, पटना के छोडि रांची मे बसहि के फैसला लेलक मुदा भाग्य के ई मंजूर नहि छल. सासुर मे रियाज करय के माहौल नहि छल . प्रेग्नेंट भ गेल. डिप्रेशन मे आबि गेल. बच्चाक जन्म के साथ हुनकर किडनी मे प्राब्लेम आबि गेल. तकर बादो जिनगी काटैत रहल, घुटि-घुटि के जियत रहल. माँ-पापा के नहि बतौलक. मुदा एक दिन हुनकर हिम्मत जबाब द देलक. पिछला जनवरी-फरवरी में फेर सें प्रेग्नेंट भ गेल. बच्चा गिराबै लेल दवा के हार्ड डोज पति द देलक, जाहि से दुनू किडनी ख़राब भ गेल. तखन ई अप्पन हालत बयान करहिक लेल मजबूर भ गेल. आब जखन देहो संग नहि द रहल अछि, तखन सासुरक लोक सेहो पिंड छुड़ा लेलक. जे पति तीन बरख पहिने अग्निक आगू सत जन्म धरि जीयब-मरब के शपथ खेने छल, ओ सभ किछु बिसुरी गेल, ओ अंत मे हुनका सें मुंह मोड़ी लेलक.
अंशु के मैथिली मे 'गंगा कैसेट्स' सें 'प्रिय पाहुन' नाम सें कैसेट सेहो निकैल चुकल अछि,. ओ बिहार उत्सव मे सेहो भाग नेने छल. एनएनसीसीक २३वां बटालियन में सेहो छल. मानव संसाधन मंत्रालय से स्कालरशिप सेहो भेटल छल. कतेक स्टेज सेहो क चुकल अछि ओ. नहि जाने कतेक शहर मे हुनकर कद्रदान अछि. जहिना ओ स्टाज पर चढ़ैत रहथिन, थपड़ी के गडगडाहट शुरू भ जायत अछल आ फेर जे समां बान्हैत छल, ओकर कोनो चर्च नहि करल जा सकैत अछि.
आब सवाल अछि कि अप्पन-अप्पन शहर से निकलि के दुनियाक आगू अप्पन अलग पहचान बनाबहि बाली दोसर अंशु के अरमान के की होयत? दिल्ली शहर मे पढहि-कमबैक अरमान सबहक होयत अछि मुदा कतेक लोक अछि जे अप्पन पहचान बना सकैत अछि? फेर एहन मे जौं कियो अप्पन जमीन दिस घुरैत अछि ते की ओकर हश्र अंशु जेहन होयत? कहल जायत अछि जे गणितज्ञ वशिष्ठ नारायण सिंहक तबियत ख़राब भेल ते हुनकर कनिया हुनकर संग छोडि देलक आ आब अंशुक साथ हुनकर पति छोडि चुकल अछि. की एकटा स्त्री के एहिना अप्पन अरमानक बलि दियै परत? ओकर सासुरे सभ किछु होयत अछि की ? की एही लड़की के हालत आ हुनका जिनगी से मरहूम करहि बला के सजा नहि भेटबाक चाहि? अहि हालत लेल के जिम्मदार होयत आ ओकरा सजा के देत? हुनकर इलाज कोना होयत? की ओकर आवाज फेर सें देश आ दुनियाक मंच पर गूंजत? अहम सवाल अछि.
-: विनीत उत्पल :-
हमर ईमेल:-info@hellomithilaa.comDeal a Day I Go Jiyo I HT Campus I Times Jobs.com I SNAP DEAL


text:
मधुबनी, मिथिला मिरर : मैथिलीक वरिष्ठ कवि, अनुवादक आ चिंतक हरेकृष्ण झाकेँ चयन साल-2019 क’ मैथिली भाषा आ साहित्यक सर्वोच्च पुरस्कार ‘प्रबोध साहित्य सम्मान’ लेल भेलनि अछि। विख्यात भाषा वैज्ञानिक, आ एमिटी विश्वविद्यालयक चेयरमैन आ कला संकायक डीन प्रो. उदय नारायण सिंह नचिकेताक अध्यक्षतामे मैथिलीक मूल आ अनुवाद साहित्यमे हरेकृष्ण झाकेँ आजीवन योगदानक आधार पर हुनका प्रबोध साहित्य सम्मानसँ सम्मानित करबाक निर्णय लेल गेल अछि। एहि पुरस्कारकेँ तहत प्रतीक चिह्न आ प्रशस्ति पत्रक संग एक लाख रुपैया नगदी देल जायत अछि। ई पुरस्कार हरेकृष्ण झाकेँ 24 फरवरी 2019क’ पटनामे देल जायत। बतादी जे हरेक साल प्रबोध साहित्य सम्मान मैथिली आंदोलनक अग्रणी नेता, विशिष्ट विद्वान, संस्कृत, फारसी, पाली, मैथिली आ हिन्दीक मूर्धन्य भाषा शास्त्री आओर कोलकाता विश्व विद्यालयक भूतपूर्व हिन्दी विभागाध्यक्ष स्व. डॉ. प्रबोध नारायण सिंहकेँ सम्मानमे स्वस्ति फाउंडेशन द्वारा साल 2004 सँ देल जाइत अछि।
जनतब होयत जे हरेकृष्ण झाक जन्म 28 मार्च 1949 क’ मधुबनी जिलाक राजनगर प्रखंड क्षेत्र स्थित कोईलख गाममे भेल छलनि। वर्तमानमे हरेकृष्ण झा पटनामे रहि रहल छथि। एमहर हरेकृष्ण झाकेँ प्रबोध साहित्य सम्मान देल जेबाक घोषणा पर खुशी व्यक्त करैत समाजसेवी आ पूर्व मुखिया विनोद कुमार चौधरी, पूर्व मुखिया डॉ. इन्द्रमोहन झा, डॉ. हेमचन्द्र झा, रामेश्वर निशांत, दिलीप कुमार झा, प्रो. एसएन ठाकुर, संतोष कुमार मिश्र, जिला पार्षद राम अशीष पासवान आदि लोकनि बधाई देलनि अछि।
हरेकृष्ण झा मैथिली आ हिन्दीक चर्चित कवि आ विचारक छथि। मिथिलाक सभ्यता–संस्कृतिकेँ गहन अध्ययन केने छथि। विगत 40 सालसँ कविता लेखनकेँ अलावे ओ अनुवादसँ सेहो जुड़ल छलाह। विश्वक दर्जनों संस्थानक लेल हरे कृष्ण झा अनुवाद कएलनि। झाक काव्य संग्रह -‘ऐना त नहिं जे वर्ष 2006 मे प्रकाशित भेल छल। हिनक मैथिली अनुवादक पुस्तक-‘ई थिक जीवन’ सेहो प्रकाशित भ’ चुकल अछि। प्रसिद्ध अँग्रेजी कवि वाल्ट व्हिटमैनक किछु चुनल कविताक अनुवाद केने छथि। साहित्य अकादमी लेल झा ‘राजस्थानी साहित्य का इतिहास’ केँ मैथिलीमे अनुवाद क’ चुकल छथि। अंग्रेजीसँ हिन्दीमे सेहो हिनका द्वारा कएल गेल अनुवाद जाहिमे कसौटीमे प्रकाशित रणधीर वर्माक उत्तर, आधुनिकता पर दीर्घ निबंध आ पॉल फ्रेरेक’ आलेख सेहो शामिल अछि। सहभागी विकासक सिद्धांतकार रोबर्ट चैम्बर्सक किताब’रुरल अप्प्रैसल : रैपिड, रिलैक्स्ड एंड पार्टीसिपेटरी’क अनुवाद ‘ग्रामीण आकलन: तेज, सहस और सहभागी; नामसँ प्रक्सिस द्वारा प्रकाशित भेल अछि। हरे कृष्ण झा प्रख्यात इतिहास विशेषज्ञ डीडी कोसाम्बीक’ किताब’द एक्जेस्पेरेटिंग एसेज; क अनुवाद सेहो केने छथि। संगीत आ चित्रकलामे सेहो हुनक रुची छलनि। ओ तकनीकी शिक्षासँ ल’ अंग्रेजी शिक्षा तककेँ दिशामे काज कएलनि। हिनका शुरुवेसँ वामपंथकेँ तरफ रुझान रहल। अभियंत्रणक अध्ययन बीचमे छोड़ी इ माक्र्सवादी राजनीतिमे सेहो सक्रिय रहि चुकल छथि।


text:
नवका- पुरनका लेख सर्च करु...
सहारा इंडिया मीडिया-बिहार रिलीफ फंड
कोसी बाढ़ि पीड़ित केर मदद के लेल दुनिया भर के लोक सभ अपना अपना स्तर सं काज कs रहल छथिन्ह. लोक सभ बेसि सं बेसि राहत...मदद जुटा सकथिन्ह एहि लेल चंदा सेहो जुटा रहल छथिन्ह. उद्योगपति...दफ्तर मे काज करय वाला लोक सभ सं मदद के लेल पाई...सामान जुटाबय मे लागस छथिन्ह. एनजीओ केर लोक सभ सेहो अपना तरहे मदद मे जुटल छथिन्ह. एहि क्रम मे पटना केर किछ कलाकार सभ सड़क पर देशभक्ति केर गीत गाबैत लोक सभ सं चंदा जमा कएलथिन्ह. पटना आओर दोसर शहर मे लोक सभ घुमि-घुमि कs पाई...कपड़ा... दवाई आओर अनाज जमा कs रहल छथिन्ह. जमा कएला केर बाद एकरा मुख्यमंत्री कोष मे जमा कs देल जाएत अछि.
ई त भेल आम लोक सभ केर गप्प. मीडिया...पेपर अखबार...न्यूज चैनल केर लोक सभ सेहो जोर शोर सं मदद अभियान मे लागल छथिन्ह. एहि के लेल सहारा इंडिया परिवार के ओर सं चलाएल जा रहल सहारा समय चैनल के लोक सभ सेहो जुटल छथिन्ह. बाढ़ि पीड़ित केर मदद के लेल सहारा समय सहायता कोष बनाएल गेल अछि. अगर अहां मदद करय चाहय छी त अपन पाई चेक या डीडी के मार्फत भेज सकय छी. चेक या डीडी...
सहारा इंडिया मीडिया-बिहार फ्लड रिलीफ फंड,
अकाउंट नं- 1251301110952 के नाम सं बना सकय छी. चेक ...डीडी बनएला केर बाद अहां एकरा एहि पता पर भेज दिअ :-
सहारा इंडिया मीडिया-बिहार फ्लड रिलीफ फंड, C-2/3/4, Sector-11, Noida-201301, Uttar Pradesh.
Ch/DD पर लिखु
SIM-Bihar Flood Relief Fund
A/c-1251301110952
पता एक बेर फेर...
Sahara India Media-Bihar Flood Relief Fund
C-2/3/4, Sector-11,
Noida-201301,
Uttar Pradesh.
सदस्यता लें टिप्पणियाँ भेजें (Atom)


text:
रुद्रपुर
रुद्रपुर नेपालक पश्चिमाञ्चल विकास क्षेत्रक लुम्बिनी अञ्चल, रुपन्देही जिलामे अवस्थित एक गाउँ विकास समिति छी ।[२]
जनसङ्ख्या[सम्पादन करी]
नेपालक वि.सं. २०६८ क जनगणना अनुसार रुद्रपुरक जनसङ्ख्या २०,६४९ अछि । जाहिमे ४,५६७ घरमूली अछि । ई स्थानक सन् २०११ क नेपालक जनगणना अनुसार पुरुषक सङ्ख्या ९,०६१ आ महिलाक सङ्ख्या ११,५८८ रहल अछि ।[१]
सन्दर्भ सामग्रीसभ[सम्पादन करी]
- ↑ १.० १.१ "नेपालको राष्ट्रिय जनगणना २०६८ (गाविस तह)", नेपाल सरकार, राष्ट्रिय योजना आयोग, नवम्बर २०१२।
- ↑ "रुपन्देही जिलाक गाविससभ", नेपाल सरकार, सङ्घीय मामिला तथा स्थानीय विकास मन्त्रालय, नवम्बर २०१५।


text: पटना । अल्पसंख्यक कल्याण मंत्री शाहिद अली खां क नजर मे अल्पसंख्यक कल्याण क लेल चलाउल जा रहल योजना सुपर हिट रहल अछि। सूबा क अल्पसंख्यक, विशेषकर मुसलमान एहि योजना क काफी उत्साह स स्वागत केलथि अछि। प्रधान गृह सचिव सह अल्पसंख्यक कल्याण विभाग क प्रधान सचिव आमिर सुबहानी अगिला मास स अल्पसंख्यक कए शिक्षा ऋण उपलब्ध करेबाक घोषणा केलथि अछि। खां कहलथि जे सिपाही भर्ती क लिखित परीक्षा लेल मार्च मे अल्पसंख्यक अभ्यर्थी कए विशेष कोचिंग कराउल गेल छल। नतीजा सामने अछि जे 12,737 पद क लेल भेल परीक्षा मे 845 अल्पसंख्यक अभ्यर्थी लिखित परीक्षा पास केलथि अछि। एहि मे स 150 क शारीरिक परीक्षा क लेल आब कोचिंग देल जा रहल अछि। कोचिंग कार्यक्रम कए मौलाना मजहरूल हक अरबी फारसी विश्वविद्यालय क सहयोग स चलाउल जा रहल अछि। मंत्री कहला जे 2007 मे प्रथम श्रेणी मे मैट्रिक पास करनिहार अल्पसंख्यक छात्र-छात्रा कए 10 हजार टका क प्रोत्साहन राशि देल जा रहल अछि।


text:
मातृभाषा दिवशकेँ शुभ अवसर पर देश विदेशमे रहयवाला सभ भाषा–भाषी मित्र लोकनिमे हार्दिक मंगलमय शुभकामना व्यक्त करैत छी । अपन मातृभाषाकेँ बचाएब हमरासभक परम कर्तव्य अछि
21 फरवरी के मनाबु अप्पन 'मातृ भाषा दिवस'
मिथिला धरोहर : 21 फरवरी यानी कि मातृ भाषा दिवस .. अंहा मे सँ बहुते कम लोग के पता होयत कि आय कोन दिन अछि। आधहा सँ ज्यादा लोग के तऽ फरवरी खाली वैलेंनटाइन डे कs लेल याद रहैत अछि।
आय के दिन अपन माँ भाषा के सेलिब्रेट करैय के अछि। आय के दिन अंहा अपन मातृ भाषा चाहे मैथिलि, अंगिका, भोजपुरी, मगही, वजिजका, जे भी होय ओकरा सेलिब्रेट कऽ सकय छि। कियाकि विविध भाषा के अय मोति के पिरोये कऽ भारत देशक एकता के माला बनय अछि, जय मे प्रेमक धागा होयत अछि।
हिंदी दिवस : हर हिंदुस्तानी के आवाज हिंदी..
मुदा बदलैत परिवेश मे जतय आय लोग के लेल वक्त नय अछि ओतय आय लोग सव भाषा के खिचड़ी कऽ देलक अछि। अंहा अपन आस-पासक लोगक बात पर गौर करव तऽ अंहा पैव जे आय शायदे ही कुनो एहन पुरूष औऱ महिला हैत जे कि शुद्ध भाषा के प्रयोग करैत होयत..जेना कि हिंदी बाजैत समय अंग्रेजी के प्रयोग, मैथिलि बाजैत हिंदी आ इंग्लिश शब्दक प्रयोग।
आय तऽ लोग महिलाओं सँ बात करैत कहैत अछि. आप खा रहे हो..या फेर बड़े सँ बात करैत समयो तू-तड़ाके क प्रयोग करैत अछि जेना कि तू खा ले, आप निकलो वगैरह..वगैरह।
दोसर अहम बात जे आय-काइल हर जगह अछि ओ अछि अंग्रेजी के बोलबाला। भौतिकतावादी युग मे स्टेटस मेंटेन करय के चक्कर मे हम विदेशी भाषा के तऽ तेजी सँ अपना रहल छि कियाकि इ बेहद जरूरी अछि, मुदा अपन पहचान ऑउर अपन मातृभाषा के बिसरैत जा रहल छि।
आय अगर मिथिलांचल दंपति दिल्ली, पुणे ऑउर बैंगलोर मे रहैत अछि तऽ हुनका बच्चा के मैथिलि नय आवैत अछि कियाकि ओ अपन बच्चा के कखनो मैथिलि बाजनय सिखेवे नय केलक, अगर बच्चा कखनो काल नकल करैतो अछि तऽ डांट-फटकार परैत अछि कियाकि हुनका लागैत यऽ जे कि हमर बच्चा मातृभाषा सीखे कs की करत ओकरा अंग्रेजी एवा चाहि कियाकि इहे सँ ओ स्मार्ट कहलैत जहनकि अपन क्षेत्रीय भाषा बाइज के पिछडल लागत।
इ सवटा लोगक ग्रसित मानसिकता कऽ सबूत अछि जेकर कारणे आय हमार क्षेत्रीय भाषा के ओ बढ़ावा नय मिलैत अछ जे कि अंग्रेजी कs मिल रहल अछ। हम देशक आन-बान ऑउर शानक बरकरार राखय के लेल कसम तऽ खाइत छि मुदा की मातृभाषा के अनदेखा कऽ के हम वाकई मऽ अपन सप्पत निभा रहल छि।
हिंदी दिवस : हर हिंदुस्तानी के आवाज हिंदी..
मुदा बदलैत परिवेश मे जतय आय लोग के लेल वक्त नय अछि ओतय आय लोग सव भाषा के खिचड़ी कऽ देलक अछि। अंहा अपन आस-पासक लोगक बात पर गौर करव तऽ अंहा पैव जे आय शायदे ही कुनो एहन पुरूष औऱ महिला हैत जे कि शुद्ध भाषा के प्रयोग करैत होयत..जेना कि हिंदी बाजैत समय अंग्रेजी के प्रयोग, मैथिलि बाजैत हिंदी आ इंग्लिश शब्दक प्रयोग।
आय तऽ लोग महिलाओं सँ बात करैत कहैत अछि. आप खा रहे हो..या फेर बड़े सँ बात करैत समयो तू-तड़ाके क प्रयोग करैत अछि जेना कि तू खा ले, आप निकलो वगैरह..वगैरह।
दोसर अहम बात जे आय-काइल हर जगह अछि ओ अछि अंग्रेजी के बोलबाला। भौतिकतावादी युग मे स्टेटस मेंटेन करय के चक्कर मे हम विदेशी भाषा के तऽ तेजी सँ अपना रहल छि कियाकि इ बेहद जरूरी अछि, मुदा अपन पहचान ऑउर अपन मातृभाषा के बिसरैत जा रहल छि।
आय अगर मिथिलांचल दंपति दिल्ली, पुणे ऑउर बैंगलोर मे रहैत अछि तऽ हुनका बच्चा के मैथिलि नय आवैत अछि कियाकि ओ अपन बच्चा के कखनो मैथिलि बाजनय सिखेवे नय केलक, अगर बच्चा कखनो काल नकल करैतो अछि तऽ डांट-फटकार परैत अछि कियाकि हुनका लागैत यऽ जे कि हमर बच्चा मातृभाषा सीखे कs की करत ओकरा अंग्रेजी एवा चाहि कियाकि इहे सँ ओ स्मार्ट कहलैत जहनकि अपन क्षेत्रीय भाषा बाइज के पिछडल लागत।
इ सवटा लोगक ग्रसित मानसिकता कऽ सबूत अछि जेकर कारणे आय हमार क्षेत्रीय भाषा के ओ बढ़ावा नय मिलैत अछ जे कि अंग्रेजी कs मिल रहल अछ। हम देशक आन-बान ऑउर शानक बरकरार राखय के लेल कसम तऽ खाइत छि मुदा की मातृभाषा के अनदेखा कऽ के हम वाकई मऽ अपन सप्पत निभा रहल छि।


text:
नवका- पुरनका लेख सर्च करु...
कि मिलत नवका रेल प्रोजेक्ट ?
रेल बजट के तैयारी चलि रहल अछि. एहि के लsक रेल मंत्री आओर रेल मंत्रालय के अफसर सभ विभिन्न क्षेत्र के लोक सभ सं मिल रहल छथिन्ह. एहि सिलसिला मे पिछला दिन पूर्व मध्य रेल के महाप्रबंधक के.के.श्रीवास्तव बिहारक सांसद... एमपी साहेब सभ के संग एकटा बैसार करलखिन्ह.
एहि बैसार मे एमपी साहेब सभ मधेपुरा आओर मढ़ौरा के रेल फैक्ट्री... छपरा केर रेल पहिला कारखाना... हरनौत के कोच मेंटेनैंस फैक्ट्री आओर दोसर रेल पुल परियोजना के जल्दी सं पूरा करय के मांग करलखिन्ह. एहि मे इहो मांग करल गेल जे पहिलका प्रोजेक्ट के बंदनहि करल जाए.
एहि बैसार मे किछ सांसद अपन-अपन इलाका के लेल नवका प्रोजेक्ट के मांग सेहो राखलखिन्ह. मुदा बेसि चर्चा पुरनका प्रोजेक्ट के बंद नहि करय पर भेल. ममता बनर्जी के रेल मंत्री बनला के बाद सं बिहारक रेल प्रोजेक्ट अलमारी मे बंद पड़ल अछि.
ओ फाइल आगां नहि बढि रहल अछि...आओर कोनो काज नहि भ रहल अछि. जखन हो-हल्ला होएत अछि तं कहल जाएत अछि जे ओ प्रोजेक्ट बुरता खाता मे नहि गेल अछि. सरकार... मंत्रालय ओकरा शुरू करत.
मुदा ओतेक साल बादहुं एहि मे कहिआ हाथ लागत एहि बारे मे किछ नहि कहल जा रहल अछि. आन ठाम के प्रोजेक्ट के लेल धन अछि मुदा बिहार के लेल कोनो पाई नहि अछि. नहि कोनो ट्रेन...नहि कोनो परियोजना.
मुदा चूंकि पुरनका परियोजना अछि... लालू यादव जीक परियोजना अछि एहि लेल मुख्यमंत्री नीतीश कुमार एहि मामला पर रेल मंत्री ममता जीके पक्ष लय छथिन्ह. पार्टी के राजनीति मे नुकसान बिहार के भ रहल अछि.
एहि बैसार सं इहो लगैत अछि जे एहन नहि होए कि बात पुरनके परियोजना पर अटकल रहि जाए आओर एहि बेर सेहो कोनो नवका परियोजना आओर दुरंतो टाइप...गरीब रथ टाइप ट्रेन नहि मिलय.
एहन भ सकैत अछि जे बिहार के एहि बेर सेहो फेर सं दू-चारिटा छोट-मोट ट्रेन सेवा द झुनझुना थमाबय के कोशिश कएल जाए. बिहार फेर सं रेल बजट मे पिछड़ल रहि जा सकैत अछि.
एहन नहि होए जे बजट मे फेर सं सिर्फ पुरनके परियोजना के चर्चा होए आओर नवका किछ नहि मिलय. एहि के लेल एमपी... एमएलए साहेब सभ के दबाव बनाबय पड़तन्हि. नीतीश जीके सेहो आपसी राजनीति छोड़ि राज्य के लेल नवका रेल परियोजना के मांग करबाक चाही.
दबाव बनाबय लेल बंगाल मे होए वाला चुनाव के वास्ता देल जा सकैत अछि जे अगर बिहार के संग एहि बेर पक्षपात भेल त बिहारी सभ अहांक पार्टी के वोट नहि देत. बंगाल मे बिहार के बहुत सार लोक रहय छथिन्ह.
अहां सभक कि कहनाय अछि? कतेक दिन तक ठेलम-ठेल मे यात्रा करैत रहब? अपन-अपन इलाका के लेल रेल के मांग करु. ब्लॉग...साइट...फेसबुक...ऑर्कुट... अखबार... धरना.. प्रदर्शन के माध्यम सं अपन आवाज उठाउ.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
कलकत्ता. वाणिज्यिक, औद्योगिक एवं सर्वांगीण उन्नयनार्थ मैथिली मासिक अपन प्रकाशनक दशम वर्ष मे अछि. एकर विषय-वस्तु एकरा विशिष्ट बनबैत छैक. आर्थिक चिंतन आ शोधपरक आलेख आदि सं ई मैथिली प्रकाशनक क्षेत्र मे अपन स्थान सुरक्षित करैत अछि. सम्पादक महेंद्र हजारी केर साधना आ समर्पण सं 'श्री मिथिला' एक दशक सं अनियमित रूपें पाठकक हाथ अबैत अछि. मिथिला चैम्बर ऑफ़ कॉमर्स एंड इंडस्ट्रीज, कोलकाता केर मुखपत्र रूपें बहराइत ई पत्रिका आर्थिक आलेख आदि कें प्राथमिकता सं प्रकाशित करैत अछि संगहि साहित्यिक रचना सेहो रहैत अछि, जे पाठक कें जोड़ने रहैत अछि. एम्हर आबि मिथिला चैम्बर ऑफ़ कॉमर्स एंड इंडस्ट्रीज केर सदस्य लोकनि एकरा नियमित करबा हेतु साकांक्ष छथि, जे शुभ संकेत अछि.
टटका अंक दशम वर्षक दोसर अंक अछि जे अगस्त-अक्टूबर २०१२ समयावधिक अछि. एहि मे मिथिला चैम्बर ऑफ़ कॉमर्स एंड इंडस्ट्रीज केर नव कार्यकारिणी केर जनतब देल गेल अछि. संगहि गंगा प्रसाद झा, महेंद्र हजारी, सुरेन्द्र झा, लालटुना झा केर आलेख रुचिकर अछि. एस. एन. सत्यार्थी केर पुरातत्व आ डॉ. प्रफुल्ल कुमार सिंह 'मौन' केर पर्यटन पर आलेख बेस उपयोगी आ ज्ञानवर्धक अछि. सुशील केर कथा ओ पंकज चौधरी 'नवलश्री', राजीव रंजन तथा चन्दन कुमार झा केर कविता-गजल सं अंक समृद्ध अछि. पाठक हेतु प्रचूर सामग्री अछि 'श्री मिथिला' केर टटका अंक मे.
टटका अंक दशम वर्षक दोसर अंक अछि जे अगस्त-अक्टूबर २०१२ समयावधिक अछि. एहि मे मिथिला चैम्बर ऑफ़ कॉमर्स एंड इंडस्ट्रीज केर नव कार्यकारिणी केर जनतब देल गेल अछि. संगहि गंगा प्रसाद झा, महेंद्र हजारी, सुरेन्द्र झा, लालटुना झा केर आलेख रुचिकर अछि. एस. एन. सत्यार्थी केर पुरातत्व आ डॉ. प्रफुल्ल कुमार सिंह 'मौन' केर पर्यटन पर आलेख बेस उपयोगी आ ज्ञानवर्धक अछि. सुशील केर कथा ओ पंकज चौधरी 'नवलश्री', राजीव रंजन तथा चन्दन कुमार झा केर कविता-गजल सं अंक समृद्ध अछि. पाठक हेतु प्रचूर सामग्री अछि 'श्री मिथिला' केर टटका अंक मे.
(मिथिमीडिया डेस्क)
Tags: हालचाल


text:
बिस्फी (मधुबनी). बिस्फी डीह पर तीन दिवसीय विद्यापति स्मृति पर्व समारोह शनिदिन 24 नवम्बर 2012 कें शुरू भेल. आगत लोकनिक स्वागत शिव शंकर कयलनि ओ कविता कुमारी द्वारा गोसाओनिक गीत सं कार्यक्रम शुरू भेल. मिथिला केर राजनेता लोकनि एहि अवसर पर उपस्थित छलाह. ई कार्यक्रम कार्तिक धवल त्रयोदशी सोमदिन 26 नवम्बर धरि चलत. एहि अवसर पर विधानसभा मे नेता प्रतिपक्ष अब्दुल बारी सिद्दिकी सहित विधायक डा. फैयाज अहमद, पूर्व विधायक हरिभूषण ठाकुर बचौल, विधायक ललित यादव , पूर्व विधायक रामाशीष यादव, सीताराम यादव, जिला भाकपाक जिला मंत्री हेमचंद्र झा, प्रेमचंद्र झा, शिवशंकर यादव, शालीग्राम यादव आदि संबोधित कयलनि. मंचक संचालन चंदेश्वर प्रसाद कयलनि. वक्ता लोकनि विद्यापति कें जनकवि बतबैत राजनीति नहि क' विकास पर बल देबाक बात कहलनि. एहि कार्यक्रम मे जेना सभ जाति-धर्मक नेता लोकनि उपस्थित छलाह. एतय राजनीति नहि हो से स्वीकारल नहि जा सकैत अछि मुदा एतेक त' स्पष्ट बुझना जा रहल अछि जे मिथिला आ मैथिली कें मिथिलाक सभ जाति आ धरमक लोक आत्मसात कयने अछि. एकजुटता देखबा मे आयल. मिथिला आ मैथिलीक दिन घुरत से राजनेता लोकनिक उत्साह ओ वक्तव्य सं लगैत अछि. बिहार सरकारक प्रति मिथिलाक राजनेता लोकनिक क्षोभ सेहो सोझा आयल.
(Report: मिथिमीडिया ब्यूरो)
Tags: हालचाल


text:
पाँचथर जिला
पाँचथर जिला अङ्ग्रेजी: Panchthar District सुनु (सहायता जानकारी) नेपाल कऽ क्षेत्रिय वर्गीकरण अनुसार पूर्वाञ्चल विकास क्षेत्रके मेची अञ्चलके एकटा पूर्वी पहाडी जिला छि। यी जिला समूद्र सतह सऽ ३८३ मिटर, जिलाके दक्षिण तमोर बगर सऽ ४,५७५ मिटर फलैचा गा.वि.स. के उपर भाग तक अवस्थित अछि। नेपाल अधिराज्यके पूर्वी सिमानामे रहल मेची अञ्चल यी जिला उत्तर-दक्षिण फैल कऽ "'पल्लो किराँत"'के नाम सेओ प्रसिद्ध अछि।
जिलाके नामाकरणसंपादित करें
प्रमुख नदी और तालसभसंपादित करें
यी जिलामे अवस्थित प्रमुख नदीसभ ईन्द्रावती, कावेली, तमोर, हेवा, ईवा, केवा, फेमे, निवू, नाम्दु आदि अछि।
प्रमुख धार्मिक स्थलसभसंपादित करें
यी जिलामे अवस्थित प्रमुख धार्मिक स्थलसभ काबेली, तिम्बुपोखरी, महादेव स्थान, जोरपोखरी, आगेजुङ्ग गुम्बा, पाथीभरा देवीस्थान (याङनाम), सिद्ध देवीस्थान, गढी मन्दिर, थाक्ले मन्दिर, किराँतसभके प्रसिद्ध लुब्रेकुटी मन्दिर, महागुरु फाल्गुनन्दके मन्दिर आदि अछि।
ऐतिहासिक स्थानसभसंपादित करें
यी जिलामे अवस्थित ऐतिहासिक स्थानसभ जोरसाल गढी, आहाल गैह्री, छाला सुकुवा डाँडा, उत्तरे, फौदार पाटी (अमरपुर), च्याखलेपाटी, जोरपाटी (एकतिन), सिम्राहा पाटी (रानीगाउँ), तीनधारे पाटी (फिदिम), जोरसाल पाटी (फिदिम), हेवाखोला पाटी (नागिन) आदि अछि ।


text:
पटना, मिथिला मिरर : मुजफ्फरपुर बालिका गृह यौन शोषण कांडमे राज्य सरकारक अनुशंसा केर बाद एहि मामलाकेँ सीबीआइ जांच क’ रहल अछि, मुदा सुप्रीम कोर्ट स्वतः संज्ञान लइत केंद्र आ राज्य सरकारकेँ नोटिस जारी क’ जानकारी मँगलक अछि। एहि मामलाक मंगलदिन सुनवाई करैत सुप्रीम कोर्ट घटनाक जांचमे विलंब भेला पर नाराजगी जतौलनि। कोर्ट पुछलक जे अखनि तक अधिकारीसभ की क’ रहल छलाह आ कुनो पैघ अधिकरी पर कार्रवाई किएक नै भेल? बिहार सरकारसँ नाराजगी जतबैत कोर्ट तीनसप्ताहकेँ भीतर जबाब मँगलक अछि। एहिसँ पहिले जस्टिस मदन बी लोकुर आ दीपक गुप्ताक खंडपीठ, राज्य आ केंद्र सरकारसँ तीन सप्ताहकें भीतर जबाब फाइल करबाक आदेश देलक अछि। बतादी जे सुप्रीम कोर्ट पीड़ित बचिया सभक फोटो आ विडियो देखेबा पर सेहो रोक लगा देने अछि। एहि बालिका आश्रय गृहमे रहय वाली 44 मे सँ 34 बचियाक यौन शोषणक पुष्टि भेलाक बाद पूरा देश आक्रोशित अछि। ई मामला सोमदिन संसदमे सेहो उठल छल। एहि घटनामे समाज कल्याण विभाग कार्रवायी करैत आठ गोट आओर अधिकारीकेँ निलंबित केलक अछि। विभाग द्वारा जारी आदेशक अनुसार मुंगेरक तत्कालीन बाल संरक्षण पदाधिकारी (संस्थागत), (सीपीओ), अमरजीत कुमार, भागलपुरक तत्कालीन सीपीओ, रंजन कुमार, पटनाक सीपीओ (गैर संस्थागत) लवलेश कुमार सिंह, गयाक सीपीओ (संस्थागत) मिराजुद्दीन सदानी, मधुबनीक तत्कालीन सीपीओ (संस्थागत) संगीत कुमार ठाकुर, पूर्वी चंपारणक तत्कालीन सीपीओ विकास कुमारकेँ तत्काल प्रभावसँ निलंबित क’ देलक अछि। एकर अलाबा अररियाक पर्यवेक्षण गृहकेँ अधीक्षक मो. फिरोज आ गयाक सहायक निदेशक, जिला बाल संरक्षण इकाई, अतिरिक्त प्रभार सहायक निदेशक, जिला सामाजिक सुरक्षा कोषांग केँ सेहो तत्काल प्रभावसँ निलंबित क’ देल गेल अछि।
Home समाचार राष्ट्रीय समाचार मुजफ्फरपुरक घटना : सुप्रीम कोर्ट नाराज, बिहार सरकारकेँ लगौलक लताड़


text:
हुमायुँक मकबरा
हुमायुँक मकबरा (उर्दू: ہمایوں کا مقبرہ Humayun ka Maqbara) एकटा मकबरा छी जे मुगल वास्तुकला सँ प्रेरित अछि । ई नयाँ दिल्लीक दीनापनाह अर्थात पुरान किलाक नजदिक निजामुद्दीन पूर्व क्षेत्रमे मथुरा मार्ग लग अवस्थित अछि । यतय मुख्य भवन मुगल सम्राट हुमायुँक मकबरा अछि एहिमे हुमायुँक मकबरा सहित अन्य शाही परिवारक लोगक मकबरा रहल अछि । ई विश्व सम्पदा क्षेत्र घोषित अछि [१], संगे भारतमे मुगल वास्तुकलाक प्रथम उदाहरण छी ।
इतिहास[सम्पादन करी]
चित्र दीर्घा[सम्पादन करी]
सन्दर्भ सामग्रीसभ[सम्पादन करी]
- ↑ विश्व सम्पदा क्षेत्र- अभिव्यक्ति। १७ अप्रिल २०१०।
बाह्य लिङ्कसभ[सम्पादन करी]
- Humayun's Tomb Archaeological Survey of India
- Compilation of Indian Heritage Sites
- AKTC revitalisation of the Humayun’s Tomb Gardens
- Humayun's Tomb on Delhi-Tourism-India.com


text:
झापा जिला
झापा जिला नेपालक ७५ जिलामे सँ एकटा जिला छी । ई जिला मेची अञ्चलमे अवस्थित अछि । ई जिलाक क्षेत्रफल १६०६ वर्ग कि.मी. आ जनसङ्ख्या करीव ७ लाख अछि । ई जिलाक पूर्व आ दक्षिणमे भारत, उत्तरमे इलाम, पश्चिममे मोरङ आ सुनसरी जिला पडैत अछि । मानव विकास समग्र सूचकाङ्कमे तेसर स्थानमे रहल ई जिलाक सदरमुकाम चन्द्रगढी छी, जे पूर्वी पश्चिम राजमार्गके बिर्तामोडसँ १३ कि.मी. दक्षिणमे पडैत अछि । नेपालक सबसँ कम अवनति भेल भू-भाग केचना कवल ५८ मिटर आ सबसँ लम्बा पक्की पुल कन्काई (७०२ मिटर) सहो ई जिलाम पडैत अछि । देशक केन्द्रीय राजनीतिमे मुख्य भूमिका खेलैत आबै वला झापा जिला खाद्यान्न उत्पादनक लेल सेहो महत्वपूर्ण जिला छी ।[२]
जिलाक नामाकरण[सम्पादन करी]
इतिहास[सम्पादन करी]
हावापानी[सम्पादन करी]
जिलाक प्राकृतिक विभाजन[सम्पादन करी]
भौगोलिक विभाजन[सम्पादन करी]
दक्षिणक तराई प्रदेश[सम्पादन करी]
झापाक पर्यटकीय आर धार्मिकस्थलसभ[सम्पादन करी]
कनकाई धाम कोटीहोम[सम्पादन करी]
सतासीधाम[सम्पादन करी]
किच्चक वध[सम्पादन करी]
केचनाकवल[सम्पादन करी]
विराट पोखर[सम्पादन करी]
समयगढ[सम्पादन करी]
भूगोल[सम्पादन करी]
- अक्षांश:- २६.२०" देखि २६.५०" उत्तर
- देशान्तर:- ८७.३९" देखि ८८.१२" पूर्व
- सिमाना:- पूर्व पश्चिम बङ्गाल (भारत), पश्चिम मोरङ जिला, उत्तर इलाम जिला, दक्षिण बिहार, भारत
- क्षेत्रफल:- १,६०६ वर्ग कि.मि.
- औषत लम्बाई:- लगभग ४६ कि.मि. (पूर्व पश्चिम)
- औषत चौडाई:- लगभग २९ कि.मि. (उत्तर दक्षिण)
- उचाई:- समुद्री सतह सँ करिब ५८ मिटर सँ ५०० मिटरधरि अछि।
जिलागत निर्वाचन क्षेत्र अन्तर्गत झापा जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत झापा जिला कऽ नक्सा नीचा देल गेल अछि। [३]
सन्दर्भ सुची[सम्पादन करी]
- ↑ Household and population by districts, Central Bureau of Statistics (CBS) Nepal
- ↑ झापा जिल्ला
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.


text:
परशुराम नगरपालिका
परशुराम नगरपालिका नेपालक सुदूरपश्चिमाञ्चल विकास क्षेत्र महाकाली अञ्चलक डडेलधुरा जिलाक भित्री मधेसम अवस्थित नगरपालिका छी। ई नगरपालिका २०७१ सालमा मन्त्री परिषदक निर्णय अनुसार सिफारिस कक गठन भेल अछि।[१][२] स्थानीय विकास मन्त्रालय थप ६१ वटा नयाँ नगरपालिका थप्दा डडेल्धुरा जिल्लाम शिर्ष आर जोगबुडा ई २ गाउँ विकास समितिसभक समेटेर परशुराम नगरपालिका घोषणा कल गल अछि।[२][३] परशुराम नगरपालिकाको केन्द्र जोगबुडाको लालढुंगा बजारमा रहको छ।[१][३]
जनसङ्ख्या[सम्पादन करी]
शिर्ष आर जोगबुडा गाविससभक मिलाक परशुराम नगरपालिका बनाइल गेल अछि ।[४] तहिना बि.स.२०६८ क जनगणना अनुसार ई ठामसभ्क जनसंख्याके जोडक परशुराम नगरपालिकाक जनसङ्ख्या ३४,९८३ अछि।
सन्दर्भ सामाग्रीसभ[सम्पादन करी]
- ↑ १.० १.१ "स्थानीय प्रशासन र सामुदायिक विकास कार्यक्रम", स्थानीय विकास मन्त्रालय, मंसिर, अन्तिम पहुँच मंसिर २०७१।
- ↑ २.० २.१ "६१ नयाँ नगरपालिका घोषणा", हिमाल खबरपत्रिका, १६ मंसीर २०७१, अन्तिम पहुँच १६ मंसीर।
- ↑ ३.० ३.१ "फेरि थपिए सात उपमहानगर, ६१ नगरपालिका", नागरिक दैनिक, नागरिक दैनिक, १७ मंसिर, २०७१, अन्तिम पहुँच १७ मंसिर।
- ↑ "नेपालको राष्ट्रिय जनगणना २०६८ (गाविस तह)", राष्ट्रिय योजना आयोग, नेपाल सरकार, नोभेम्बर २०१२, अन्तिम पहुँच नोभेम्बर २०१२।


text:
आगरा
आगरा (/ˈɑːɡrə/ ( सुनी); Āgrā) भारतक उत्तरी राज्य उत्तर प्रदेशक यमुना नदीक किनारमे अवस्थित एक शहर छी । [३] ई राज्य राजधानी लखनउसँ ३७८ किलोमिटर (२३५ माइल) पश्चिममे आ राष्ट्रिय राजधानी दिल्लीसँ २०६ किलोमिटर (१२८ माइल) दक्षिणमे आ ग्वालियर शहरसँ १२५ किलोमिटर (७८ माइल) उत्तरमे अवस्थित अछि । सन् २०१३ के अनुमानित जनगणना अनुसार आगराक जनसङ्ख्या १६८६९९३ अछि, ई उत्तर प्रदेशक सभसँ बेसी जनसङ्ख्या भेल शहरसभमे सँ एक आ भारतमे सभसँ जनसङ्ख्या भेल १९अम शहर छी ।[४]
इतिहास[सम्पादन करी]
आगरा एक ऐतिहासिक नगर छी, जकर प्रमाण एकर चारो तरफ रहल धरोहरसभसँ लगाएल जा सकैत अछि । ओना तँ आगराक इतिहास मुख्य रूपसँ मुगल कालसँ जानल जाइत अछि मुदा एकर सम्बन्ध महर्षि अङ्गिरासँ अछि जे १००० वर्ष ईसा पूर्व भेल छल । इतिहासमे पहिल जिक्र आगराक महाभारतक समयसँ भेल छल, जब एकरा अग्रवाण वा अग्रवनक नामसँ सम्बोधित करल जाइत छल । कहल जाइत अछि कि पहिने ई नगर आर्यग्रहक नामसँ सेहो जानल जाइत छल । तौलमी पहिल ज्ञात व्यक्ति छल जकर एकरा आगरा नामसँ सम्बोधित केलक ।
आगरा शहरके सिकन्दर लोदी सन् १५०६ मे बसेनाए छल । आगरा मुगल साम्राजयक चहेती स्थान छल । आगरा सन् १५२६सँ सन् १६५८धरि मुगल साम्राज्यक राजधानी रहल । आई सेहो आगरा मुगलकालीन इमारतसभ जेना - ताज महल, लाल किला, फतेहपुर सिकरी आदिक कारणसँ एक विख्यात पर्यटन स्थल छी । ई तीनो इमारतसभ युनेस्को विश्व सम्पदा क्षेत्रक सूचीमे सामिल अछि । बाबर (मुगल साम्राज्यक जनक) एतय चौकोर (आयताकार आ वर्गाकार) बगैंचासभक निर्माण करेलक ।
यातायात[सम्पादन करी]
पर्यटन क्षेत्र[सम्पादन करी]
ताजमहल[सम्पादन करी]
ताजमहलक निर्माण मुगल सम्राट शाहजहाँ, अपन घरवाली मुमताज महलक यादमे करेनाए छल ।[५] ताज महल मुगल वास्तुकलाक उत्कृष्ट नमूना छी । एकर वास्तुकला शैली फारसी, टर्की, भारतीय तथा इस्लामिक वास्तुकलाक घटकसभक अनौठा मिश्रण छी । सन् १९८३ मे, ताजमहल युनेस्को विश्व सम्पदा क्षेत्र बनल । एकर संगे, इकरा विश्व सम्पदाक सर्वत्र प्रशंसा पाबएवाला, अत्युत्तम मानवीय कृतिसभ मे सँ एक बताएल गएल अछि । ताजमहलके भारतक इस्लामी कलाक रत्न सेहो घोषित कएल गएल अछि । साधारणतया देखाबएवाला सङ्गमर्मरक चदरासभक पैग-पैग तहसँ छारएलेल बनाएल भवनसभ जोका नै बनाए एकरा श्वेत गुम्बद तथा टाइल आकारमे सङ्गमर्मरसँ छारल गएल अछि । केन्द्रमे बनाएल समाधिस्थल अपन वास्तु श्रेष्ठतामे सौन्दर्यक संयोजनक परिचय देवैत अछि । ताजमहल भवन समूहक संरचनाक खास बात ई अछि, कि ई पूर्णतया समतिताकार अछि । एकर निर्माण सन् १६४८ क लगभगममे पुरा भएल छल ।[५] उस्ताद अहमद लाहौरीके प्रायः एकर प्रधान शिल्पकार मानल जाएत अछि ।
सन्दर्भ सामग्रीसभ[सम्पादन करी]
- ↑ "Census 2011", The Registrar General & Census Commissioner, India, अन्तिम पहुँच २१ मई २०१६।
- ↑ http://citypopulation.de/India-UttarPradesh.html
- ↑ http://whc.unesco.org/en/list/251
- ↑ World Gazetteer online "India: largest cities and towns and statistics of their population" Archived 9 February 2012 at the Wayback Machine.[[]]. Accessed 25 March 2010.
- ↑ ५.० ५.१ "भारतको बारेमा जानहरू - ताजमहल" (पीएचपी) (नेपालीमे), राष्ट्रिय पोर्टल विषयवस्तु प्रबंधन दल।
|accessyear=प्यारामिटर ग्रहण नै केलक (सहायता);
|accessmonthday=प्यारामिटर ग्रहण नै केलक (सहायता)
बाह्य जडीसभ[सम्पादन करी]
आगराक सम्बन्धमे विकिपिडियाक भातृ योजनासभमे ताकी:


text:
चाउर
धानक बीयाकेँ चाउर कहल जाइत अछि। ई धानक उपरका छिल्का हटेलाक बाद प्राप्त होइत अछि। चाउर सम्पूर्ण पूर्वी जगतमे प्रमुख रूपसँ खाएल जाएवला अनाज छी। भारत आ नेपालमे चाउरसँ भात, खिचड़ी सहित बहुतेक पकवान बनैत अछि। चाउरक प्रयोग दक्षिण एसियाक देशसभमे अत्यधिक अछि।
एकरा संस्कृतमे 'तण्डुल', तमिलमे 'अरिसि' आ नेपालीमे 'चामल' कहल जाइत अछि। एकरा कहियो कताल 'षड्रस' सेहो कहल जाइत अछि, कियाकी एहिमे स्वादक छओ प्रमुख रस विद्यमान रहैत अछि। चाउरक फसलकेँ धान कहल जाइत अछि। बासमती चाउर भारत आ नेपालक प्रसिद्ध चाउर छी जे विदेशसभमे सेहो निर्यात कएल जाइत अछि।


text:
मिथिला राज्यक माँग पर बहस मे भाग लेइत काल किछु व्यक्ति कहैत छथि जे बिहार सरकार द्वारा मिथिलाक
विकासक लेल समुचित धेयान नहि देल जा' रहल अछि.बहुत हदधरि हुनकर सभक ई कथन सही अछि मुदा फेर ओ सभ एकरा जातिवाद आ' साम्प्रदायिकता से जोड़ि दैत छथि. ई तथाकथित आंदोलनकारी (कागजी) सभ बिसरि जाइत छथि जे प्रस्तावित पृथक मिथिला प्रदेश, जकर ओ मांग कए रहल छथि ओहूठाम विभिन्न जाति आ' समुदायक लोक रहैत अछि आ' हमर सभक ई आंदोलन तखने सफल होयत जखन एहि क्षेत्रक सभ जातिक आ समुदायक के संग मे जोड़ब.नीतीश वा केन्द्र सरकार पर मुस्लिम तुष्टीकरणक आरोप लगयबाक स्थान पर हमरा सभ के पृथक मिथिला के लेल आंदोलनरत संस्था सभ मे मैथिल मुसलमान आ आन-आन जाति आ' समुदाय के जोड़बा पर धेयान देबाक चाही...फेर राज्य आ' केन्द्र सरकार हमर सभक बात अनेरे सुनत. धेयान राखू जे झारखण्ड मे झारखण्ड मुक्ति मोर्चा आ' तेलंगाना मे तेलंगाना राष्ट्र समिति लग बोट बैंक छलैक आ तइँ ओकर सभक आंदोलन बेसी धरगर भेलैक. मैथिलीक राजनैतिक आंदोलन मे सेहो वोट बैंकक आवश्यकता छैक आ' हमरा सभकेँ सभसँ पहिने सैह तैयार करबाक चाही.
— चंदन कुमार झा
विकासक लेल समुचित धेयान नहि देल जा' रहल अछि.बहुत हदधरि हुनकर सभक ई कथन सही अछि मुदा फेर ओ सभ एकरा जातिवाद आ' साम्प्रदायिकता से जोड़ि दैत छथि. ई तथाकथित आंदोलनकारी (कागजी) सभ बिसरि जाइत छथि जे प्रस्तावित पृथक मिथिला प्रदेश, जकर ओ मांग कए रहल छथि ओहूठाम विभिन्न जाति आ' समुदायक लोक रहैत अछि आ' हमर सभक ई आंदोलन तखने सफल होयत जखन एहि क्षेत्रक सभ जातिक आ समुदायक के संग मे जोड़ब.नीतीश वा केन्द्र सरकार पर मुस्लिम तुष्टीकरणक आरोप लगयबाक स्थान पर हमरा सभ के पृथक मिथिला के लेल आंदोलनरत संस्था सभ मे मैथिल मुसलमान आ आन-आन जाति आ' समुदाय के जोड़बा पर धेयान देबाक चाही...फेर राज्य आ' केन्द्र सरकार हमर सभक बात अनेरे सुनत. धेयान राखू जे झारखण्ड मे झारखण्ड मुक्ति मोर्चा आ' तेलंगाना मे तेलंगाना राष्ट्र समिति लग बोट बैंक छलैक आ तइँ ओकर सभक आंदोलन बेसी धरगर भेलैक. मैथिलीक राजनैतिक आंदोलन मे सेहो वोट बैंकक आवश्यकता छैक आ' हमरा सभकेँ सभसँ पहिने सैह तैयार करबाक चाही.
— चंदन कुमार झा
Tags: टिप्पणी


text:
दिल्ली। 26 अक्टूबर।
अपराधि सभक आतंक मानल जाय बला बहुचर्चित आईपीएस शिवदीप लांडे आब बिहार सँ चल जेता। केंद्र के गृह मंत्री बिहार सरकार सँ कहलनि कि तुरंत लांडे क' अप्पन प्रदेश सँ रिलीव करि। आईपीएस शिवदीप लांडे केर अर्जी पर केंद्र सरकार तीन बरख लेल हुनकर नियुक्ति महाराष्ट्र म' केलन्हि। महाराष्ट्र लांडे केर गृह राज्य अछि। लांडे एखन बिहार पुलिस केँ स्पेशल टास्क फोर्स (एसटीएफ) के एसपी पद पर तैनात छैथ। बिहार म' लांडे केर कैरियर शानदार रहल छैन्ह।
2006 बैच के आईपीएस अधिकारी लांडे क' डेपुटेशन पर महाराष्ट्र भेजबाक आदेश अक्टूबर माह केँ पहिल सप्ताह म' भारत सरकार के गृह मंत्रालय केना छल। तखन सँ लांडे क' बिहार सँ रिलीव करबाक इंतजार छलैन्ह। रिलीव करबा म' होयत देरी पर गृह मंत्री हुनका बिहार सँ तुरंत रिलीव करबाक लेल कहलन्हि। लांडे क' महाराष्ट्र जेबाक सरकारी फैसला सँ बिहार म' हुनकर चहेता सभ बड्ड निराश छैथ।


text:
कोलकाता केँ मिथिलाक तीर्थ, मिनी मिथिला आदि कहल गेल अछि. आ से कोलकाता एखनो अपन एहि पदवी केँ जोगा क' रखने अछि.
कोलकाता महानगरी ओ लगपासक रिसड़ा, बेलूड़, कोन्नगर, लिलुआ, हावड़ा, नैहट्टी आदि मे मैथिल सभक प्रायः सोड़हि भरि संस्था एखनो भाषा, साहित्य, संस्कृति, रंगकर्म, समाजसेवा आदि विभिन्न गतिविधि मे लागल रहैए. 3-3 गोट मैथिली पत्रिकाक प्रकाशन होइए. प्रबोध साहित्य सम्मानक जड़ि एतहि अछि.
कविता, गीत, गजल, लघुकथा, कथा, निबंध, बाल साहित्य, लोकरुचिक विज्ञान लेखन आदि पर गम्हीरताइ सँ काज होइए. शोधकार्य सेहो विभिन्न रूपेँ भऽ रहल अछि. माने कोलकाता एखनो खूब सक्रिय अछि आ से सौंसे देशक मैथिल समाज तकरा मानितो अछि.
एहि मान्यताक प्रमाण अछि एहि बर्ख 2017 मे कोलकाताक रचनाकार ओ मैथिलीसेवी लोकनि केँ भेटल सम्मान ओ पुरस्कार.
एहि सम्मान ओ पुरस्कार पर एक नजरि:
> मैथिली साहित्यिक एवं सांस्कृतिक समिति, मधुबना द्वारा श्री लक्ष्मण झा सागर केँ सम्मान तथा रूपेश त्योंथ केँ नवहस्ताक्षर पुरस्कार
> साहित्य अकादेमी द्वारा चंदन कुमार झा केँ युवा पुरस्कार
> चेतना समिति द्वारा राम लोचन ठाकुर केँ यात्री चेतना पुरस्कार तथा योगेन्द्र पाठक वियोगी केँ सुलभ समाज सेवा पुरस्कार
> विद्यापति सेवा संस्थान द्वारा किशोरीकान्त मिश्र केँ मिथिला विभूति सम्मान एवं
> मैलोरंग द्वारा रंजीत कुमार झा केँ श्रीकान्त मंडल सम्मान
— मिथिलेश कुमार झा
Tags: Maithili Maithili News साहित्य हालचाल


text:
नव दिल्ली : दिल्ली स्थित स्वयंसेवी संस्था “विद्यापति मैथिल युवा मंच” प्रायः सभ प्रकारक उद्देश्यपूर्ण सामाजिक क्रियाकलापमे सक्रिय गतिविधिकें संग अपन सहभागिता रखैत अछि. शिक्षा आ स्वास्थ्यकें उद्देश्य स’ स्थापित संस्था पूर्वहि स’ एक गोट डिस्पेंसरी आ एकेडमीकें सफलतापूर्वक सञ्चालन क’ रहल अछि.
वर्तमानमे भारत सरकार द्वारा चलाओल जा रहल “स्वच्छ भारत अभियान”मे संस्था द्वारा एक डेग सफाइ दिस सेहो बढ़बैत समस्त पदाधिकारी आ कार्यकर्ता लोकनि जोर-शोर स’ अभियानक प्रारंभिक शुरुआत स्थानीय क्षेत्र मने पूर्वी दिल्ली (जमुना पार) स्थित पश्चिमी विनोद नगरक शान्ति मार्ग स’ केलनि. हिनका लोकनिक कहब छनि जे स्वस्थ रहबाक लेल डिस्पेंसरी स’ बेसी आवश्यक साफ-सफाइकें अछि तैं एकर प्राथमिकता देब हमरा लोकनिक पहिल कर्त्तव्य आ धर्म अछि.
साफ-सफाइ केर क्रममे स्थानीय निवासी (मैथिल आ अमैथिल) सभ सेहो बढ़ि-चढि क’ भाग लेलनि आ यत्र-तत्र कूड़ा-करकट नैं फेकबाक शपथ लैत लोक सभ स’ सेहो नगर निगम के कूड़ा फेकै बला गाड़ी वा ठाम-ठाम राखल कूड़ादानमे फेकबाक आग्रह केलनि. सफाइकें क्रममे देखल गेल जे जगह-जगह कूड़ा डिब्बाकें अनुपलब्धता सेहो एम्हर-ओम्हर कूड़ा जमा हेबाक एक कारण अछि जकर सूचना अबिलम्ब सम्बंधित विभाग आ स्थानीय निगम पार्षदकें देल जाएत. दूरभाष पर बातचीतक क्रममे पदाधिकारी लोकनि जनतब देलनि जे हमरा लोकनिक एहि अभियानमे जेना एतुक्का स्थानीय लोक आ कार्यकर्ता लोकनि सहयोग देलनि अछि से ज’ भेटैत रहए त’ भिन्न-भिन्न क्षेत्रमे ई अनवरत चलैत रहत.
— मिथिमीडिया ब्यूरो
Tags: हालचाल हालचाल : एहिपार